Ne za MHE uz “Vostani Serbie” u Pionirskom parku u Beogradu - Far\nProtest protiv izgradnje derivacionih mini-hidroelektrana u Pionirskom parku u Beogradu počeo je pesmom „Zaplakala Stara planina“, posle čega su predstavnici pokreta „Odbranimo Reke Stare planine“, Saveza mesnih zajednica Stare planine i onih koji brane Grzu i potkopaoničke reke, zajedno sa velikim brojem ljudi koji su se sinoć okupili, rekli gromoglasno i energično NE za MHE.\nVeć prvi govornik, profesor i dekan Šumarskog fakulteta u Beogradu, Ratko Ristić, je argumentima i na staložen način „pokopao“ projekat građenja 856 malih hidrocentrala u Srbiji.\nOn je rekao da je Srbija u regionu Balkana najsiromašnija zemlja hidropotencijalom, a da se planira da se preko 2.200 kilometara vodotokova stavi u cevi, dodavši da je to „opasna igra“.\nRistić je istakao da ekonomska potreba za MHE ne bi ni postojala, samo kad bi gubici Elektroprivrede Srbije (EPS) u prenosu i distribuciji bili sniženi sa 17 na 5 odsto, koliko evropske norme dozvoljavaju, pri čemu je napomenuo da bi učinak svih planiranih 856 derivacinih elektrana u energetskom bilansu Srbije bio tek nešto više od 2 procenta.\nRistić je zaključio da iza toga stoji nečiji lični interes i ocenio da je gradnja MHE dovela u pitanje koncept „pravne države“, te da se dešavanja u selu Rakita, čiji se meštani bore protiv izgradnje MHE nacionalna sramota.\n„Male hidro-elektrene derivacionog tipa, najveće su zlo koje je moglo da zadesi Srbiju u 21. veku, niko nema prava da uništava prirodu, niko nema prava da ljudima koji žive pored svojih reka otima reke, a za sebe zarađuje milione“ – rekao je Aleksandar Jovanović Ćuta iz pokreta „Odbranimo reke Stare planine“.\nOn je pozdravio Srbe i Albance koji se zajednički bore protiv mini-hidroelektrana na padinama Šar planine, kod Štrpca. Jovanović je takođe rekao da će na najavljenom sastanku 28. septembra sa predsednikom Srbije Aleksandrom Vućićem tražiti “momentalno obustavljanje tamo gde se gradi, a tamo gde nisu građene po zakonu momentalno rušenje“.\nProtestu se obratio i Desimir Stojanov iz sela Rakita, koji je dočekan ovacijama i koji je rekao:\n“Ovde sam da kažem istinu koja me boli. Kad država ne radi, onda imamo problem. Mi državu nećemo menjati, ostaćemo, a one koji ne valjaju, njih ćemo da menjamo”.\nPotom je govorio Urlih Ejhelman iz nemačke organizacije za zaštitu reka. On je rekao da ceo Balkan od Slovenije do Albanije ima najlepše i najčistije reke u Evropi i zahvalio se građanima Srbije što ih brane na protestima protiv MHE. Ejhelman je poručio da će svima u Evropi govoriti da se ugledaju na ono što se sada dešava na protestima u Srbiji.\nAleksandar Panić iz pokreta „Odbranimo reke Stare planine“ je povodom najavljene inicijative Grada Pirota o obustavi i zabrani gradnje mini-hidrolektrana izrazio veliku rezervu i otvorenu sumnju u nju.\nGovorio je i predstavnik branitelja gradnje mini-elektrana iz Tolog Dola, a skupu su se obratili i predstavnici potkopaoničke opštine Brus, gde derivacione centrale takođe uzimaju svoj ekološki danak.\nProtest je najpre veoma emotivnim govorom, a zatim i pesmom „a kapela“ pozdravila i Snežana Jandlić, nekadašnji vodeći vokal u rok operi „Isus Hristos super star”, kasnije članica grupe „Suncokret” i još uvek jedan od najlepših ženskih glasova koje Srbija ima.\nSkup je sa bine pozdravio i Cane iz “Partibrejkersa”, a među okupljenima je bilo mnogo ličnosti iz javnog, kulturnog i političkog života.\nProtest je završen onako kao je i počeo – pesmom. Ovoga puta nesuđenom naionalnom himnom „Vostani Serbie“, koju su zajedno pevali i oni koji su govorili na protestu protiv mini-hidroektrana i oni koji su u prilično velikom broju došli da ih podrže.\nSprečeni pokušaji incidenata\nProtest u Pionirskom parku protekao je uz par incidenata. Prvog, pre istupa reditelja i producenta Borisa Malagurskog, a zatim i pre govora novinara, publiciste i ekološkog aktiviste Dragana Jovanovića, koji je i sam svojim istupom na ivici govora mržnje, bio na ivici incidenta.\nStara planina će u nedelju uputiti još jednu poruku vlastima i investitorima „Reke nećemo dati“, poručeno sa skupa u Toplom Dolu Protestni skup u Pirotu protiv mini hidroelektrana – “Reci ne za MHE“ Protest protiv MHE pod prozorom odbornika Skupštine i gradonačelnika Pirota\nAleksandr Jovanović ĆutaDesimir StojanovIncidentMini-hidolektraneNE za MHEOdbranimo reke Stare planineprotestRakitaRatko RistićRekeSavez mesnih zajednicaSkupStara planinaTopli Dol\nFoto dana: Rio


Pension Danmark gradi elektranu na biomasu u Kentu – TIPO\nCopenhagen Infrastructure II, fond pod vlasništvom Copenhagen Infrastructure Partners, i preko njih PensionDanmark i 18 drugih institucionalnih investitora, udružila se sa Burmeister & Vain skandinavske Contractor (BVSC) da zajedno izgrade postrojenje na biomasu za kombinovanu proizvodnju struje i toplote u Knetu.\nStranke su potpisale ugovor za projekat vredan 190 miliona evra, koji se nalazi u Kentu, južna Engleska. Elektrana u Kentu će imati kapacitet od 27.8 MW, što odgovara potrošnji električne energije 50.000 domaćinstava, a uglavnom će za proiyvodnju energije koristi lokalno drvo. Porstrjenje će izgraditi BVSC i očekuje se da bude pušten u rad leta 2018. godine.\nBVSC obezbeđuje dansku tehnologiju energije od biomase, koja će se koristi u objektu u Knetu i takođe biti odgovorna za rad i održavanje postrojenja na osnovu ugovora sa O&M u trajanju od 20 godina. Deo toplote i struje biće dostavljen i Discoveri Parku, velikom biznis parku u Kentu. Fabrika će godišnje smanjiti emisiju ugljen-dioksida od oko 100.000 tona.\n„Elektrana u Kentu je još jedan primer naše snažne poslovne veze CIPa i BVSCa pored naše zajedničke investicije u Brigg-u, postrojenja na biomasu, ranije ove godine; kojom smo izuzetno zadovoljni. Kent je četvrti projekat elektrane na biomasu u Ujedinjenom Kraljevstvu koje finansira PensionDanmark i trećia ko-investicija sa BVSC. Ovaj vid investiranja nam pomaže u tranziciji ka zelenoj ekonomiji i povećanje izvoza Danske energetske tehnologije, tako da vidimo veliki potencijal u ovoj vrsti partnerstva“, rekao je direktor PensionDanmark-a, Torben Moger Pedersen.


Naslovna / Košarka / Evrokup / EK: Mnogo grešaka i prvi Trinkijerijev poraz\n2018-11-14 20:38 > 20:37\nPartizan je na gostovanju u Sankt Peterburgu izgubio od Zenita sa 75:71.\nCrno-beli su poraženi prvi put od dolaska Andree Trinkijerija na klupu, a četvrtim neuspehom u takmičenju ostali su na dnu tabele.\nPartizan je igrao dobro u prvom poluvremenu, diktirao rezultat 27 minuta, imao i devet poena prednosti (36:27), ali je svaki put kada je pravio razliku ulazio u seriju grešaka i olako ispuštao prednost.\nNakon što je Zenit konačno preokrenuo, maksimalno je eksploatisao greške i loš skok crno-belih i stigao do 15 poena prednosti sredinom poslednjeg kvartala (69:54).\nSerijom Vanje Marinkovića od sedam poena Partizan se vraća u život pred poslednji minut (73:71), ali Sergej Karasjov prelama meč\nkošem na 49 sekundi pre kraja nakon čega domaćin odbranom stavlja tačku.\nPartizan je bez Radeta Zagorca imao dosta problema u napadu, a najefikasniji pojedinac uprkos lošem šutu bio je Vanja Marinković sa 11 poena (2/7 iz igre, 2/5 trojke), uz pet skokova i tri asistencije.\nDvocifren učinak imao je još samo Markus Pejdž sa deset poena i jednim proigravanje, ali je Amerikanac rano ušao u problem sa faulovima pa je meč završio početkom poslednjeg kvartala, kada je Zenit i stekao presudnu razliku.\nDomaćina je "nosio" Sergej Karasjov sa 21 poenom i pet skokova, 12 jedodao Vladislav Truškin uz nekoliko bitnih koševa kada je njegov tim bio u zaostatku, dok je dvocifren bio ie Jevgenij Valijev sa 11 uz šest skokova i pet proigravanja.\nSrpski reprezentativac Marko Simonović igrao je manje od četiri minuta za Zenit i za to vreme imao dva promašaja uz po skok i asistenciju.\nPartizan je petim porazom ostao na deobi poslednje dve pozicije u grupi sa Trentom, dok Zenid delu drugo mesto sa Valensijom sa skorom 4-3.\nU naredom kolu crno-beli dočekuju lidera Valensiju 22. novembra, dok Zenit čeka Trento.\nRadičević ponovo na Kanarskim ostrvima\nFrancuske vlasti češljaju i Monako\nNije samo fudbal, namešta se i u tenisu - Gvatemalac sumnjiv\nNole melje - 2/2\nPrethodna Trento komplikuje stvari


Deficit u budžetu TK-a 10 miliona KM: Vlada obustavlja izvršenje rashoda na 45 dana! – TuzlaInfo.ba\nDeficit u budžetu TK-a 10 miliona KM: Vlada obustavlja izvršenje rashoda na 45 dana!\nNakon danas usvojene Informacije o nedostajućim sredstvima u Budžetu Tuzlanskog kantona za 2012. godinu, Vlada Kantona je donijela Odluku kojom se, zbog smanjenih prihoda i primitaka, obustavlja izvršenje rashoda i izdataka iz Budžeta Tuzlanskog kantona za 2012. godinu.\nObustava je utvrđena u trajanju od 45 dana od dana stupanja na snagu Odluke.\nIzvršenje prihoda i primitaka u prvih devet mjeseci tekuće godine iznosi 198.355.075,67 KM, a unesena sredstva u Operativni plan za isti period iznose 208.767.154,41 KM, te poizilazi da je u periodu januar – septempar 2012. godine stvoren potencijalni deficit u iznosu od oko 10 miliona KM.\nProcjenom prihoda za IV kvartal od oko 71,5 miliona KM, a eventualnom realizacijom planiranih rashoda u iznosu od oko 13 miliona KM, bio bi eventualno stvoren krajnji godišnji nedostatak sredstava u iznosu od oko 23 miliona KM.


Sve je počelo tako što je iz ekipe odstranjen napadač Adam Salaj, a kao zvaičan razlog je navedena loša forma, međutim tamošnji mediji pišu da je to paravan i da je u pitanju nešto sasvim drugo.\nNaime, Salaj je navodno pokrenuo pobunu u svlačionici, s namerom da se igračima vrati novac, kojeg su se odrekli u korist kluba, dok su se preduzimale mere štednje usred pandemije korona virusa.\nMađarski reprezentativac je označen kao vođa, pa sada kada je odstranjen iz tima usledio je gest solidarnosti saigrača, koji su odbili da treniraju. Oni su u sredu došli u trening centar, ali su odbili da izađu na teren.\n- Rekli smo Adamu da više nije u našim planovima. Sa naše tačke gledišta, Adam neće imati veliku minutažu i stoga je bolje da se preorijentiše ka nekom drugom klubu, posebno zbog činjenice da ga čeka Evropsko prvenstvo sa Mađarskom, te su mu potrebne konstantne utakmice, rekao je sportski direktor Rouven Šruder za "Weit".\nNemački mediji prenose da je stav igrača da ih je uprava izigrala jer ne želi da im vrati novac, te da je zbog toga Salaj, koji nije bio u protokolu za prvo kolo Bundeslige i meč sa Salcburgom, platio ceh.\nFudbaleri su poručili upravi da neće razgovarati, niti trenirati dok se Salaj ne vrati u ekipu, a zanimljivo je kako će Majnc izgledati već u subotu, kada dočekuje Štutgart u drugom kolu Bundeslige.


Samo na Retail Serbia: Univerexport grupa uskoro otvara prve supermarkete izvan Beograda i Vojvodine - Retail Serbia\nGrupa Univerexport nastavlja širenje maloprodajne mreže u Vojvodini otvaranjem novog supermarketa.\nKompanija uskoro započinje ekspanziju u delovima Srbije u kojima još nije poslovala.\nKompanija Univerexport otvorila je novi supermarket u Veterniku, na adresi Vojvode Bojovića 75. U moderno opremljenom maloprodajnom objektu koji se prostire na 500 kvadrata prodajne površine, potrošačima je ponuđen asortiman od preko 6.000 raznovrsnih artikala. U ponudi se nalazi voće i povrće, proizvodi AD Bačka, kao i odeljenje pekare. U novom maloprodajnom objektu zaposleno je 13 radnika.\nIz najvećeg domaćeg maloprodajnog lanca u Srbiji su za portal Retail Serbia istakli da će i u narednom periodu kompanija raditi na širenju maloprodajne mreže. Kompanija planira da do kraja godine otpočne ekspanziju izvan Beograda i Vojvodine otvaranjem prvog supermarketa u Kruševcu. Kako su dodali iz Univerexporta, u planu je da se do kraja tekuće godine otvori supermarket i u Mladenovcu, dok bi objekat u Lazarevcu mogao da se otvori do kraja ove ili početkom sledeće godine.\nU nedavnom intervjuu koji je za Retail Serbia i Retail Magazin dala predsednica grupe Univerexport, Vesna Vučurević, istakla je da kompanija planira da postane nacionalni lanac i da će se mreža supermarketa širiti izvan Beograda i Vojvodine. "Naš pozicijski slogan „Naše najbolje“ stoji u svakoj reklamnoj poruci kao prikaz onoga gde smo sada, ali i ono iza čega je potrebno da stojimo uvek", istakla je ona.\nUniverexport, supermarket,\tekspanzija\tRetail Serbia\tkompanija\totvaranje\tširenje mreže\tVesna Vučurević\tintervju\tVeternik\nDatum poslednje izmene 30 avgust 2021


Poslanici Skupštine Beograda puše cigarete ispred zgrade gradske skupstine posle stupanja na snagu zakona o zabrani pušenje u svim zatvorenim javnim prostorima i na radnom mestu, 11. novembar 2010.\nJedanaesti novembar je dan koji su čekali i pušači i nepušači - od danas je u Srbiji zabranjeno pušenje na svim javnim i radnim mestima.\nUz manje ili veće gunđanje pušača, danas je na snagu stupio zakon o zabrani pušenja, ili kako glasi njegoj puni naslov – Zakon o zaštiti stanovništva od izloženosti duvanskom dimu.\nPušenje je zabranjeno na svim javnim i radnim mestima, a bez mogućnosti da se otvori posebna prostorija za pušače su državna uprava i lokalna samouprava, zdravstvene ustanove, sve prosvetne i ustanove kulture. Pušenje je zabranjeno i u sportskim objektima, svim mestima gde se ljudi okupljaju i održavaju sastanci, kao i u javnom prevozu.\n"Ja sam pušač i pristajem na takav zakon. Mislim da je u redu ovaj zakon. Ali opet i pušači treba da nađu mesto na kome mogu da puše. Imao sam u porodici par teških slučajeva. Brat mi je ostao bez supruge koja nije mogla da se rastane od duvana pa se rastala od života. Ogorčeni sam protivnik", kaže jedan Beograđanin.\nIako su od ovog zakona najviše strepeli ugostitelji, čini se da kafićima i restoranima neće biti previše ugrožen posao. Manji lokali mogu da izaberu hoće li biti za pušače ili nepušače, dok objekti veći od 80 kvadrata moraju da podele prostor na deo za pušače i deo za nepušače.\n"Po nekim našm procenama, na osnovu iskustava naših kolega iz drugih zemalja koje su to ranije uvele – pad prometa će sigurno biti. Mi smo se sa tim već pomirili", kaže jedan vlasnik kafića.\nU Srbiji godišnje umre oko 16.000 ljudi od posledica pušenja, a pušenje je jedan od najozbiljnijih faktora rizika za nastanak malignih, kardiovaskularnih i drugih bolesti.\n"Istraživanje koje je rađeno je pokazalo da je gotovo polovina odraslih osoba na radnom mestu izloženo duvanskom dimu, a 70 i nešto procenata u kućnim uslovima. Kao i na javnim mestima gde do sada zabrane gotovo da i nije bilo", kaže Ana Jovičević iz Komisija Ministarstva zdravlja za prevenciju upotrebe duvana.\nKazne za prekršioce zakona su veoma visoke – od 5.000 dinara za one koji budu uhvaćeni da puše na zabranjenim mestima, do miliona dinara za pravna lica.


London ne prihvata rezultate izbora u Belorusiji, traži istragu OEBS-a - Report.rs\nBy Milos K. 08/17/2020 Najnovije, Svet, Vesti\nVelika Britanije ne prihvata rezultate predsedničkih izbora u Belorusiji i namerava da kazni odgovorne za gušenje demonstracija protiv aktuelnog predsednika Aleksandra Lukašenka, izjavio je šef britanske diplomatije Dominik Rab.\nRab je istakao da će “Velika Britanija raditi sa medjunarodnim partnerima kako bi bili sankcionisani ogovorni i kako bi odgovarali beloruski zvaničnici”.\nKao odgovor na pogoršanje krize, EU je u petak odobrila uvodjenje sankcija beloruskim zvaničnicima zbog represije i izborne kradje.\nLondon je takodje osudio “nasilje kome su pribegle beloruske vlasti kako bi ugušile mirne demonstracije koje su usledile nakon izborne prevare”.\nTihanovska je osudila masovnu kradju na izborima 9. avgusta na kojima je, prema zvaničnim podacima, osvojila 10 odsto glasova, a aktuelni šef države 80 odsto.\nBelorusija London Lukasenko vesti\nPredsednik Meksika: Tražio sam pomilovanje za Asanža\nPosle četiri godine Big Ben će se oglasiti u novogodišnjoj noći


Yandex testira autonomne dostavne robote | PC Press\nYandex testira autonomne dostavne robote\n8. novembar 2019. Branislav Bubanja\nPrva autonomna dostavna vozila predstavio je Amazon, a nakon njega to je uradilo i nekoliko kompanija. Sada se još jedan tehnološki gigant uključuju u tu trku. Yandex uveliko radi na sopstvenom autonomnom dostavnom robotu, koji je nazvao Yandex.Rover.\nOva vozila za sada se testiraju u Moskvi, gde se nalazi glavni štab kompanije. Trenutno u pitanju interno testiranje, a roboti se upotrebljavaju za prenos dokumenata do vozila koja povezuju Yandex kancelarije u gradu. Robot je u stanju da planira rutu, detektuje i zaobilazi prepreke, a kada naiđe na pešake ili životinje, zaustavlja se i propušta ih da prođu.\nYandex.Rover je veličine poslovne torbe, a može da se koristi čak i u totalnom mraku, jer za navigaciju upotrebljava LiDAR tehnologiju za mobilno 3D mapiranje objekata. S obzirom da se upotrebljava u Moskvi, zaštićen je i prilagođen za upotrebu u svim klimatskim uslovima, mada će praktično testiranje u takvim uslovima uslediti tek u narednim mesecima, kad u Moskvu stigne ozbiljna zima.\nIako je robot namenjen da radi potpuno samostalno, tokom perioda testiranja biće pod stalnim udaljenim nadzorom operatera. Kompanija se nada da će, kada se testiranje završi, on biti sposoban da dostavlja namirnice iz samoposluga, ali i iz online prodavnica. Takođe, razmišlja se i da on bude dostupan za prodaju drugim kompanijama.\nTagovi: Autonomno vozilo, robot, Yandex, yandex.rover\n← Stigao je Microsoft HoloLens 2\nDanas počinje prodaja ulaznica za 13. Festival nauke →


Svaka dva, tri dana cijene skaču od 5 do 10 feninga - BIGportal.ba\nSvaka dva, tri dana cijene skaču od 5 do 10 feninga\n31 Januara, 2022 31 Januara, 2022 051\nStiče se utisak da svaka dva do tri dana cijene skaču od 5 do 10 feninga po litru. Trenutno je nekoliko razloga koji prate trend povećanja cijena nafte i naftnih derivata.\nU ovom trenutku postoje opravdani razlozi koji se vežu za ukrajinsku krizu, ne znamo šta će se desiti, jer postoji apsolutna neizvjesnost šta će se desiti na globalnom tržištu, a to se posebno odnosi na energente, naftu i naftne derivate”, izjavio je za Source portal ekonomski analitičar Admir Čavalić.\nKada govorimo o domaćem tržištu nafte i naftnih derivata, imamo dva problema, kaže on, i dodaje prvi je da postoji monopolistička konkurencija velikih naftnih distributera, zatim činjenica da država ima značajno učešće u okviru oporezivanja fiskalnog tereta kroz akciznu politiku nafte i naftnih derivata.\n“Interesantna stvar kod nas je da u kratkom roku ne dolazi do pada cijena nafte, to građani mogu posvjedočiti na lokalnim benzinskim pumpama, gdje imate izuzetan skok ako postoje opravdani razlozi, a s druge strane ukoliko dođe do naglog pada cijena nafte na globalnom tržištu, maloprodavci kod nas ne prate taj trend u smislu da koriguju cijene prema dole”, kaže Čavalić.\nIsitiče da kada točite gorivo tri su stvari koje utiču na cijene, to su globalni tokovi, uvoznici, veledistributeri ili veletrgovci i učešće države\nBorelj: Povlačenje iz pregovora nije prihvatljiva opcija\nOpada broj pozitivnih, ali je situacija i dalje nepovoljna\nPanter razbio Budućnost, Partizan u finalu ABA lige\nEvropske kvalifikacije – kako će izgledati put srpskih klubova?\nVučić danas sa predsednikom Evropskog saveta Mišelom: “Iskreni prijatelj naše zemlje”


Lollipop operativni sistem prvo na LG G3 telefonu\n2014 11. 12\nG3 Lollipop (1)\nG3 Lollipop (2)\nPDF verzija: Lollipop operativni sistem prvo na LG G3 telefonu\nBeograd, 12.11.2014. godine – Kompanija LG Electronics je zvanično najavila da će korisnici G3 smart telefona imati mogućnost da preuzmu poslednju verziju Android operativnog sistema, 5.0 Lollipop. Korisnici G3 smart telefona u Srbiji moći će da preuzmu ovaj operativni sistem u četvrtom kvartalu ove godine.\nNajnoviji Android OS donosi pregršt poboljšanja uključujući dizajn interfejsa sa dodatom dubinom, senkama i animacijama. Nova mera bezbednosti kreirana zarad bolje povezanosti uređaja uključuje mogućnost da korisnici otključaju svoje smart telefone kada se u blizini nalaze prethodno registrovani uređaji kao što su LG G Watch ili G Watch R. Lollipop operativni sistem takođe poseduje i novi Android Runtime (ART) softver čiji je osnovni cilj poboljšanje performansi telefona.\n„LG je u potpunosti posvećen kreiranju najboljeg korisničkog iskustva,a omogućavanje preuzimanja Android Lollipop operativnog sistema vlasnicima G3 telefona je naš glavni prioritet“, rekao je dr Jong-seok Park, predsednik i izvršni direktor kompanije LG Mobile Communications.\nKompanija LG Electronics je zvanično najavila da će korisnici G3 smart telefona imati mogućnost da preuzmu poslednju verziju Android operativnog sistema, 5.0 Lollipop.


Autoput ka CG napreduje po planu - Bizlife.rs\nAutoput ka CG napreduje po planu\n13:02 Beograd, 12/10/2011\nNa gradnji prve deonici autoputa od Beograda do Crne Gore, između Uba i Lajkovca, okončano je oko 25 odsto ugovorenih poslova.\nPrema ugovoru potpisanom 2. jula 2010. godine, rok za završetak radova vrednih 73 miliona evra na gradnji 12,6 kilometara autoputa između Uba i Lajkovca je 16 meseci odnosno do novembra ove godine.\nPutevi Užice izvode radove na petlji u selu Nepričava, a od 3,2 kilometra mostova na toj deonici radi se na pet mostova dužine 2,2 kilometra. U Nepričavi će biti i ukrštanje buduće obilaznice oko Lajkovca sa petljom za uključenje magistralnog puta Valjevo-Beograd na autoput Beograd-južni Jadran.\nPosao gradnje autoputa od Uba do Lajkovca dobio je konzorcijum domaćih firmi koji čine Putevi Užice, Planum i Preduzeće za puteve Beograd, članica Nibens grupe.\nNačelnik Opštinske uprave u Lajkovcu Živorad Bojičić rekao je da će za 15 dana biti završena i eksproprijacija zemljišta na deonici Lajkovac-Ljig, na području lajkovačke opštine.\nMinistar za infrastrukturu Milutin Mrkonjić ranije je najavio da će do kraja oktobra biti završeni razgovori sa kompanijama iz Kine, Turske i Azerbejdžana, koje su zainteresovane da grade deonice Obrenovac-Ub i Lajkovac-Ljig, uz uslov da podizvođači budu firme iz Srbije.\nDužina tih deonica je 50 kilometara, a procenjena vrednost radova na njima oko 220 miliona evra.\nDeonica od Uba do Lajkovca bi tregalo da bude deo koridora 11 koji bi luku Bar u Crnoj Gori, preko Boljara, povezivao sa autoputem Beograd – južni Jadran, a dalje, preko Vršca, i Rumuniju sa Srbijom, pa je za tu saobraćajnicu zainteresovana i Evropska investiciona banka (EIB).


Tanjug 15. septembra 2021. 10:37\nBEOGRAD – Oko 19.000 roditelja beogradskih osnovaca iz prvog i drugog razreda prijavilo se do sada za gradsku subvenciju za kupovinu udžbenika, izjavio je danas zamenik gradonačelnika Goran Vesić i dodao da je već skoro 2.000 roditelja dobilo novac.\nVesić je prilikom obilaska Osnovne škole „Nikola Tesla“ u gročanskom naselju Leštane podsetio da 34.000 roditelja na teritoriji Beograda ima pravo da ostvari subvenciju za kupovinu udžbenika i da je konkurs otvoren do 30. septembra.\nPojasnio je da se roditelji se za ovu gradsku pomoć prijavljuju uz potvrdu iz škole da je dete upisano u prvi ili drugi razred, očitanu ličnu kartu čime dokazuju da su roditelji i zakonski zastupnik deteta i kopiju platne kartice.\n„Sve mogu da urade onlajn, bez ikakvih problema i dobiju novac jednak ceni četiri udžbenika za prvi i drugi razred – srpski, matematika, svet oko nas i izabrani strani jezik. Zavisno od izdavača do izdavača, cena je oko 6.000 dinara i toliko dobijaju na račun“, dodao je Vesić.\nRoditelji najodgovorniji za bezbednost dece u saobraćaju


Vesti online / Vesti / Svet / RUS o povlačenju vojske SAD iz Sirije: S kim će sad Amerika ratovati?\nPredsednik međunarodnog komiteta Saveta Federacije Konstantin Kosačov smatra da moguće povlačenje američkih snaga iz Sirije može imati dvosmisleno značenje - povući Amerikance, ali i nastaviti delovanje preko saveznika.\n"Izjava američkog predsednika o predstojećem povlačenju američkih snaga sa teritorije Sirije neizbežan je korak nakon ranije objave o uništenju ID. Logika pokazuje da ako je neprijatelj poražen, sa kim će sada ratovati Amerikanci? Ili će morati da priznaju da ratuju sa zakonitom vlasti Sirije, što se od samog početka pretpostavljalo?", napisao je Kosačov na Fejsbuku.\nPo njegovom mišljenju, Tramp se suočio sa dva zahteva unutar Amerike: jedan zahtev je da se Vašington više bavi svojim poslovima i da ne ratuje za tuđe interese. Drugi - da se ne ustupi Sirija predsedniku Bašaru Asadu i Rusiji.\n"Odluka zato može imati dvosmisleno značenje - da se povuku Amerikanci, ali da se nastavi delovanje preko saveznika, uključujući nezvanične i sumnjive", dodao je senator.


GDJE SU 'PFIZER' I 'MODERNA', ZNA LI SE ŠTA: Imamo i plan vakcinacije, i dobru volju, sada su stigli i frižideri, još nam samo... | Slobodna Bosna\nDanas su prvi frižideri koje donira UNICEF za pohranu Covid-19 vakcina u ultrahladnom režimu (do - 80 Celzijevih stepeni) stigli u Bosnu i Hercegovinu. Predstavnica UNICEF-a u BiH, dr. Rownak Khan formalno je uručila ovu donaciju ministrici civilnih poslova BiH Ankici Gudeljević.\nDva frižidera, čiji je kapacitet po 500 litara, odnosno 173.550 doza vakcina, bit će dalje distribuirani Zavodu za javno zdravstvo FBiH u Mostar i Institutu za javno zdravlje RS, odnosno u Banju Luku.\nMinistrica Gudeljević naglasila je ovom prilikom da očekuje skoru isporuku vakcina, koje je država BiH platila COVAX-u. Izrazila je zahvalnost UNICEF-u na kontinuiranoj pomoći BiH, s posebnim akcentom na posljednju donaciju, koja će u ovim trenucima biti od iznimne pomoći zdravstvenim institucijama u BiH.\nPored ove donacije, UNICEF, kao vodeća agencija, s najdužim iskustvom u nabavci vakcina, opreme za imunizaciju i hladnog lanca, poručio je i dodatnu količinu frizidera za pohranu vakcina u ultrahladnom lancu, koji će biti distribuirani na lokacije dogovorene sa Ministarstvom civilnih poslova BiH, a u skladu sa potrebama entitetskih zavoda, odnosno instituta za javno zdravstvo. Radi se o frižiderima kapaciteta od 383 litra s mogućnošću skladištenja 132.000 doza, koji bi trebali stići u BiH tokom februara. Ovi frižideri prvenstveno su namijenjeni skladištenju vakcina poput "Pfizer BioNTech", koje je neophodno pohranjivati na - 70 stepeni.\nUNICEF u BiH od početka pandemije Covida-19 radi zajedno s institucijama BiH kako bi pomogao vlastima u domenu krizne komunikacije, osiguravanja zaštitne opreme, uputstava i opreme za škole, podrške unapređenju mentalnog zdravlja djece i porodica, kao i nabavku zaštitne opreme za socijalne radnike te interventne nabavke neophodnih sredstava za zaštitu, vakcine i opreme za hladni lanac.\n“Kao odabrani logistički koordinator nabavke vakcina za Covid-19, putem mehanizma COVAX, još jednom napominjemo da su vakcine javno dobro te da ne smiju biti rezervisane isključivo za bogate države i pojedince. Naš zajednički cilj je zaštititi prvo one najizloženije i najugroženije, a potom i ostatak populacije“, rekla je dr. Rownak Khan, predstavnica UNICEF-a za BiH, saopćeno je iz ove organizacije.


Vektra Boka milion u minusu – Bankar.me\nVektra Boka milion u minusu\nOctober 25, 2012 BERZA, CRNA GORA Leave a comment\nKompanija Vektra Boka, vlasnika Dragana Brkovića, na kraju trećeg kvartala ove godine prikazala je gubitak od oko milion eura, što je za 29 odsto više nego u istom periodu prošle godine, pokazuje izvještaj o poslovanju koji je objavljen na sajtu Komisije za hartije od vrijednosti.\nPoslovni prihodi kompanije smanjeni su za 35 odsto i iznosili su 1,2 miliona, a smanjeni su i poslovni rashodi za 15 odsto na 2,1 milion.\nVrijednost ukupne aktive kompanije, u kojoj je matična kompanija Vektra Montenegro vlasnik 59,45 odsto dionica, a Vektra Investments 33,34 odsto, neznatno je porasla na 58,89 miliona.\nNeraspoređeni gubitak preduzeća je 30,04 miliona, dugoročne obaveze i rezervisanja 2,33, a kratkoročne 10,09 miliona eura.\nPostupak za uvođenje stečaja u kompaniju kod Privrednog suda pokrenuli su krajem novembra prošle godine Crnogorska komercijalna banka i OTP faktoring, kompanija osnovana u Crnoj Gori koja se bavi otkupom potraživanja za CKB zbog duga od oko 40 miliona eura. Ročište je, nakon više odlaganja zakazano je za 30. oktobar, a u međuvremenu je sud imenovao privremenog stečajnog upravnika koji upravlja imovinom kompanije.\nZahtjev za uvođenje stečaja CKB i OTP podnijele su za svih sedam Brkovićevih kompanija zbog ukupnog duga od oko 100 miliona eura, sa uračunatim kamatama, a dosad je stečaj uveden u tri kompanije, odnosno Vektru Jakić, za koju je 16. ovog mjeseca u bjelopoljskom Privrednom sudu usvojen plan reorganizacije, Vektru Voda i Horajzon Lodžistiks.\nPOJMOVIAnalize Crna Gora Finansijski izvještaji Montenegroberza Vektra Boka\nPrevious Novac sele iz kiparskih u letonske banke\nSljedeći Nova hapšenja u aferi „Agrobanka“


Na svojim sajtovima domaće banke su objavile sve podatke o moratorijumu na isplatu, kao i podatke koje građani i pravna lica moraju da znaju o odloženoj isplati.\nZastoj isplate će trajati 90 dana, tačnije do prestanka vanrednog stanja. Pozivajući se na odluku Narodne banke Srbije o privremenim merama za očuvanje stabilnosti finansijskog sistema, koja je posledica pandemije korona virusa i uvođenja vanrednog stanja u Republici Srbiji, banke daju dužnicima ponudu zastoja u otplati obaveza kredita, garancija, akreditiva, dozvoljenog prekoračenja računa i drugih kreditnih proizvoda.\nTo podrazumeva da će doći do zastoja u otplati dospelih kreditnih obaveza prema bankama, ali će one i dalje naplaćivati kamatu tokom trajanja vanrednog stanja, i pored preporuka Vlade da se usklade naplate svih obaveza.\nDrugi problem je što banke smatraju da su samim tim što su objavile ove podatke na svojim internet stranicama obavestile građane, iako je sigurno da neće svaki korisnik njihovih usluga pročitati ovo obaveštenje.


► Bez dogovora o referendumu u Makedoniji, pregovori se nastavljaju\nSastanku u Klubu poslanika su prisustvovali predsednici dve vladajuće partije SDSM Zoran Zaev i DUI Ali Ahmeti i dve opozicione, makedonske nacionalne VMRO DPMNE Hristijan Mickoski i albanske Besa Bilal Kasami.\nPremijer Makedonije i predsednik SDSM Zoran Zaev je rekao da će se pregovori četiri lidera oko referenduma i formiranja Državne izborne komisije produžiti u nedelju uveče ili ponedeljak ujutro.\n"Strateški cilj Makedonije je punopravno članstvo u EU i NATO, kompromisa za te strateške ciljeve nema. Amnestije direktne ili indirektne (za učesnike nasilja u parlamentu, koje traži VMRO DPMNE) neće biti. Daćemo šansu pregovorima, ukoliko je to moguće", rekao je Zaev novinarima.\nOn je dodao da očekuje da iz razgovora proizađe dogovor za formiranje DIK, koja treba da sprovede predstojeći referendum, a čije je formiranje do sada blokirao VMRO DPMNE.\nCilj je, istakao je Zaev, da se sprovede uspešan referendum, jer je celokupan proces primene Dogovora sa Grčkom vremenski određen i Makedonija bi svoje obaveze trebalo da sprovede do kraja godine, nakon čega će biti ratifikovan u grčkom parlamentu.\nPredsednik najveće opzicione partije VMRO DPMNE Hristijan Mickoski je rekao da je na sastanku bilo približavanja u stavovima kod nekih tema, a kod nekih ne, ali nije precizirao koje su to teme.\n"Dogovorili smo se da u nedelju uveče ili u ponedeljak ujutro produžimo razgovore u ovom formatu", rekao je Mickoski, odgovarajući na novinarsko pitanje da li na referendumu ne sme biti dvosmislenih pitanja kojima bi bila izigrana volja građana.\nNakon sastanka, koji je sa kraćom pauzom trajao skoro četiri sata, Ali Ahmeti je rekao da danas nije postignuto rešenje, ali da očekuje da se to desi narednih dana.\nOn je rekao da i dalje postoje razlike među partijama, ali da očekuje hrabrost od svih političkih faktora da se angažuju na pronalaženju uspešnog rešenja.\n"Sve partije su zainteresovane za rešenje. Ima razlika u stavovima, ali svi treba da se angažujemo na uspešnom razrešenju. Ostaje da se razgovara narednih dana i očekujem hrabrost od svih nas da ne ispustimo istorijsku šansu", rekao Ahmeti.\nSastanak predsednika četiri najznačanije stranke premijer Makedonije Zoran Zaev organizovao je na zahtev lidera VMRO DPMNE Hristijana Mickoskog, koji nije bio zadovoljan sinoćnjim sastankom na kojem je prisustvovao veći broj parlamentarnih stranaka.\nPredsednik Bese Bilal Kasami je nakon sastanka ocenio da je država u kritičnoj situaciji, ali i ozbiljnoj poziciji da produži sa procesom evrointegracija.\n"Intenzivni pregovori među političkim činiocima su veoma važni i mi ćemo doprineti da se taj proces završi dogovorom o formiranju Državne izborne komisije, da referendum bude uspešno organizovan i da svi građani dobiju šansu da se slobodno izraze sa ciljem da Makedonija bude članica EU", rekao je Kasami.\nDogovorom sa Grčkom, koji je uslov za NATO i EU integracije, predviđeno je da Makedonija do kraja godine ispred ustavnog imena doda geografsku odrednicu "severna" i da se zove Severna Makedonija, a potvrđen je i garantovan makedonski identitet i jezik.\nMinistar finansija Srbije Siniša Mali danas je rekao da pregovori o leks specijalisu o lakšoj otplati kredita u švajcarskim francima još traju i da očekuje da će taj zakon biti usaglašen do...\nMUP: Stefanović se nije bavio sindikatima tokom razgovora sa radnicima Pošta Srbije\nMinistаr unutrаšnjih poslovа Nebojšа Stefаnović nije se tokom rаzgovorа sа zаposlenimа u JP "Poštа Srbije" ni u jednom trenutku osvrtаo, niti bаvio sindikаtimа tog...


Crnogorske veze Keljmendijevih\nNaser Keljmendi, fotografija iz policijskog dosjea, arhiv\nU crnogorskoj policiji, kako nam je rečeno u kratkom telefonskom razgovoru, u utorak nijesu mogli detaljnije komentarisati hapšenje šefa kotorske filijale MUP-a Svetozara Popovića i njegove službenice i svastike Ksenije Mitrović.\nNjih dvoje su osumnjičeni, da su na osnovu lažnog rješenja o državljanstvu izdali pasoš i ličnu kartu Elvisu Keljmendiju, sinu kontroverznog sarajevskog biznismena albanskog porijekla, te da su na osnovu lažnih papira namjeravali da istu uslugu učine i drugom Keljmendijevom sinu Liridonu.\nČitava priča izazvala je pozornost javnosti zbog biografije Nasera Keljemendija, oca dvojice mladića koje crnogorska policija tereti za falsifikovanje isprava, a koji se nalaze u bjekstvu. Keljmendi, prema pisanju medija iz regiona važi za šefa jedne od najmoćnijih albanskih kriminalnih porodica u regionu, a stacioniran je u Sarajevu i Peći.\nPrema pisanju sarajevskog Centra za istraživačko novinarstvo, koji se poziva na izvještaj Bosanske agencije za istragu i zaštitu SIPA-e, koji je navodno prezentovan u sjedištu Interpola u Lionu, navodi se da Keljmendijeva organizacija kontroliše krijumčarenje narkotika na jednom od krakova balkanske rute.\nMeđutim, iako su protiv članova njegove porodice podnijete brojne krivične prijave Keljmendiju nikada nije suđeno u BiH, za razliku od njegovih sinova koji su osudjivani zbog nošenja oružja bez dozvole, i nasliničkog ponašanja.\nIme Nasera Keljmendija je bilo u fokusu crnogorske javnosti ljetos kada je objavljen navodni snimak razgovora službenika Agencije za nacionalnu bezbjednost Vladete Rakočevića sa graničnim policajcem, koji ga na tom audio snimku informiše da je na punktu zaustavio Keljmendija sa pola miliona eura u kešu, te da se on poziva na njega i bivšeg šefa ANB-a Duška Markovića, kako bi izbjegao oduzimanje novca.\nNa tom snimku Rakočević navodno nalaže policajcu da omogući prolaz Naseru Keljmendiju objašnjavajući mu da se radi o poslovima sa naftom.\nVeza sa Safetom Kalićem\nVanja Ćalović, izvršna direktorica MANS-a kaže da je dobro što je policija reagovala u vezi sa pokušajem izdavanja crnogorskih pasoša Keljmendijevim sinovima ali dodaje da javnost još uvijek čeka odgovor na pitanje šta je preduzeto u vezi sa spornim audio snimkom.\n"Ja ne mogu da kažem da li je to što je pokazano na tom snimku autentično ili nije, ali mislim da je prošlo više nego dovoljno vremena da policija i Agencija za nacionalnu bezbjednost utvrde autentičnost tog snimka, utvrde da li je tačno to što je rečeno na tom snimku i da zaista nešto preduzmu po tom pitanju, ukoliko je do takvog nečega došlo. Ukoliko do toga nije došlo odna bi svakako trebalo da utvrde ko je taj ko je montirao takav snimak i na takav način iskompromitovao bivšeg direktora ANB-a Markovića, kao i Rakočevića, i samim tim prikazao da pojedina lica koja su sumnjiva i protiv kojih se vode istrage ne samo u regionu već i u zemljama Evrope, imaju takvu mogućnost da tako posluju u Crnoj Gori", navodi Ćalović.\nMoć balkanskih mafija\nSporni audio snimak o čijoj se autetntičnosti policija nikada nije izjasnila dio je filma sa svadbe kontroverznog Rožajca Safeta Kalića, kojoj su prisustvovali neki visoki službenici crnogorske Agencije za nacionalnu bezbjednost.\nSarajevski Centar za istraživačko novinarstvo, pozivajući se na izvještaj SIPA-e, tvrdi da je i Safet Salo Kalić jedan od nabližih saradnika Keljmendija kao i crnogorski biznismen Roko Stanaj.\nU tom dokumentu navodno se kao Keljmendijevi saradnici pominju i Naser Orić, bivši komandant odbrane Srebrenice, bivši premijer Kosova Ramuš Haradinaj, vlasnik Avaza Fahrudin Radončić i još neka važna imena.\nAzhar Kalamujić, urednik sarajevskog CIN-a, kaže da nije bilo demantija upućenih na adresu njihove redakcije.\n"Definitivno se niko nije obraćao našoj redakciji niti demantovao navode koje smo mi iznijeli u našim tekstovima. Činjenica da su pojedini ljudi optuživali SIPA-u koja je napravila taj izvještaj 2008. godine a koji je u formi prezentacije o porodici Keljmendi prikazana te godine u Lionu. Pojedini ljudi poput gospodina Radončića su negirali to i i jedno vrijeme vodili kampanju protiv ljudi iz SIPA-e koji su navodno stajali iza tih izvještaja. Nije mi poznato da je neko negirao te navode s tim da je u nekim izjavama koje je gospodin Keljmendi davao sarajevskoj policiji, on je samo negirao da je u vezi sa Kalićem Safetom. Keljmendi je izjavio da mu je potpuno nepoznat taj čovjek", kaže Kalamujić.\nMirsad Abazović, profesor na Fakultetu kriminalističkih nauka u Sarajevu, nedavno je u izjavio za RSE zaključio:\n"Nisam siguran da smo ni blizu onoga kako bi smo trebali raditi. Još uvijek kriminalci premrežavaju ovaj prostor a institucije tih država nisu dovoljno umrežene jer su, na žalost, još razmrežene. Dakle, imamo razmreženost institucija koje trebaju da razbijaju kriminal a imamo umreženost kriminalaca."


Kvalitetnom saradnjom opštinskih i državnih organa, kao i poštovanjem mjera Bijelo Polje uspješno odgovorilo na izazov koronavirusa\nOpštinski tim za zaštitu i spašavanje na kvalitetan način je reagovao tokom krize izazvane virusom Covid-19, stoji u informaciji koju je odbornicima lokalnog parlamenta predstavio sekretar Marko Maslovarić.\n„Opštinski tim, kao operativna podrška Vladi Crne Gore u cjelini, efikasno je reagovao i opravdao svoju ulogu u ovoj vanrednoj situaciji, a koja je determinisala da trenutno imamo stabilnu epidemiološku situaciju u Bijelom Polju. Opštinski tim će nastaviti sa kontinuiranim aktivnostima praćenja stanja i preduzimanja neophodnih mjera, shodno daljem razvoju situacije, a sve u cilju maksimalne zaštite građana Bijelog Polja “ – istakao je Maslovarić.\nPredsjednik Opštine Petar Smolović i rukovodilac Opštinskog tima za zaštitu i spašavanja se zahvalio zdrastvenim radnicima, pripadnicima Uprave policije, Vojske Crne Gore, OO Crvenog krsta, zaposlenima u Domu starih i Upravi za izvršenje krivičnih sankcija, kao i svim opštinskim službama koje su pokazale visok nivo profesionalizma tokom suočavanja sa ovim izazovom.\n“Ono što je moj utisak, a vjerujem i svih koji su pratili aktivnosti u vezi sa koronavirusom u našoj opštini i državi je da smo bili uspješni u toj borbi, a ja bih istakao da je to rezultat kvalitetnog zajedničkog rada opštinskih i državnih organa” – rekao je Smolović.\n“Međutim, sva podrška i pomoć koju sam naveo ne bi dala rezultate koje sada imamo da naši sugrađani nisu pokazali visok stepen odgovornosti i discipline. Tu posebno želim da iskažem poštovanje stanovnicima Biokovca i okoline koji su podnijeli veliku žrtvu i pobijedili korona virus” – kazao je predsjednik Opštine Bijelo Polje, uz čestitku Nacionalnom koordinacionom tijelu na čelu sa gospodinom Simovićem na odličnom vođenju procesa, kao i našem bjelopoljcu prof.dr Ranku Lazoviću, Šefu medicinskog tima na izuzetnoj organizaciji.\n“Želim da podijelim sa Vama informaciju da je premijer Duško Marković brinuo o Bijelom Polju i pomagao nam da obezbijedimo sve neophodne stvari za građane Bijelog Polja, na čemu mu iskazujem veliku zahvalnost” – zaključio je Smolović uz poruku da je ovo zajednički uspjeh svih u Bijelom Polju, koji moramo očuvati!


Podeljeno 100 hiljada senior kartica – Info M\nPočetna / Vesti / Podeljeno 100 hiljada senior kartica\nPodeljeno 100 hiljada senior kartica\nN. Stanković 23. новембра 2017.\tVesti Ostavite komentar 1,133 pregleda\nGradonačelnik Beograda Siniša Mali uručio je danas u zdanju Starog dvora stohiljaditu beogradsku senior-karticu. On je tom prilikom istakao da je ova cifra dokaz da je projekat senior-kartice pun pogodak i dodao da u narednim mesecima očekuje da broj izdatih kartica bude gotovo jednak broju penzionera u Beogradu.\nDogađaju su prisustvovali sekretar za socijalnu zaštitu Nataša Stanisavljević, sekretar za informisanje Mirjana Pavičić, v.d. sekretara za poslove odbrane, vanrednih situacija, komunikacije i koordinaciju odnosa sa građanima Darko Glavaš, kao i predsednica opštine Savski venac Irena Vujović.\n– Veliko mi je zadovoljstvo da vam se obratim danas, kada uručujemo 100.000. senior-karticu. Nakon manje od tri nedelje, od kada je započet ovaj projekat, beležimo ogroman odziv najstarijih sugrađana. Brojka od 100.000 dodeljenih kartica pokazuje koliko smo bili u pravu kada smo u saradnji sa Ministarstvom za rad, zapošljavanje, socijalna i boračka pitanja pokrenuli ovu akciju. Senior-kartica je prva personalizovana benefit–kartica na teritoriji grada Beograda i svi penzioneri potpuno besplatno mogu da je dobiju nakon što apliciraju – rekao je Mali.\nOn je dodao da je u pitanju veliki broj popusta u maloprodaji, ali i u ustanovama kulture ili sportskim centrima. Iz dana u dan, naveo je Mali, broj kompanija koje su deo projekta se povećava, trenutno ih je preko 70, ali to važi i za broj najstarijih sugrađana koji imaju karticu.\n– Uskoro očekujemo dobre vesti od još nekoliko velikih maloprodajnih lanaca. U Beogradu živi oko 407.000 penzionera i zaista mi je veoma drago što smo kroz ovako lepu ideju našli način da im kažemo veliko „hvala“ za sve ono što su dali ovom gradu. Naša je želja da im, pre svega, olakšamo materijalnu situaciju, jer su to zaslužili. Ukoliko se ovaj tempo bude održao, nadam se da će već u narednih nekoliko meseci manje-više svi penzioneri koji to žele, imati senior-karticu. Na taj način gradimo duh zajedništva, jer svi želimo da naš grad bude bolji i lepši – naglasio je gradonačelnik.\nPrema njegovim rečima, senior-kartica se pokazala kao veliki uspeh i mnogi gradovi u Srbiji žele da krenu ovim putem.\n– Mi ćemo, kao grad Beograd, naravno podeliti iskustva sa svima njima, a posebno želim da zahvalim gradskim preduzećima koja su postala deo sistema. Veliku ulogu u svemu ima Ministarstvo za rad, zapošljavanje, boračka i socijalna pitanja, bez čije pomoći bi sve ovo teško bilo izvodljivo. Ne bi trebalo zaboraviti ni veliku podršku koju imamo od Vlade Republike Srbije – poručio je Mali.\nMali je istakao da će grad nastaviti da gradi, uređuje i rekonstruiše klubove za najstarije sugrađane, kojih trenutno ima 26, a do kraja godine biće otvorena još dva, koliko i sledeće, pa će ih ukupno biti 30.\n– Senior-kartica je samo deo odgovorne socijalne politike koju sprovodi grad Beograd. Mi mlađi imamo zadatak da nastavimo sve ono što su seniori započeli, a to se odnosi na uređivanje grada, ali i na uslove života naših najstarijih sugrađana. Svaki beogradski i srpski penzioner je zaslužio da „treće doba“ provede u miru i sreći, ali i da realizuje snove i ideje. Organizovali smo i veliki broj besplatnih izleta kako bi penzioneri imali priliku da se dodatno upoznaju sa Beogradom i Srbijom. To su stvari kojima se ponosimo i neka Beograd bude prva lokalna samouprava koja uvodi ovakve promene i lokomotiva promena i razvoja Srbije. To je važno kako bi svi penzioneri u Srbiji osetili boljitak koji sigurno zaslužuju – zaključio je Mali.\nMinistar za rad, zapošljavanje, boračka i socijalna pitanja Zoran Đorđević je rekao da je senior-kartica je projekat grada Beograda, koji je Ministarstvu dao zadatak da to proširi na sve penzionere u Srbiji.\n– Naš cilj je 1.750.000 senior-kartica, jer naši najstariji sugrađani to apsolutno zaslužuju. Trudićemo se da animiramo društveno-odgovorne kompanije, da obezbede što više popusta, jer svi dobro znamo da najveći broj penzionera svaki ušteđeni dinar prosleđuju svojim unucima ili deci. Na taj način taj novac ponovo stiže tamo gde je najpotrebniji. Beograd jeste lokomotiva razvoja Srbije i sve što je ovde urađeno poslednjih godina je vrlo primetno i svako ko dođe sa strane vidi da grad postaje bolji i lepši. Beograd je moderan evropski grad i na taj način bi trebalo i da ga doživljavamo – rekao je Đorđević.\nVlasnik 100.000. senior-kartice Dragoslav Radić se u ime penzionera zahvalio gradonačelniku, gradu Beogradu i ministru Đorđeviću.\n– Nadam se da će nam kartica pomoći da rasteretimo kućni budžet, a posebno mi je drago što sam karticu dobio lično od gradonačelnika. Dovoljno je da prošetate Beogradom i da vidite šta se sve promenilo – rekao je Radić.\nPrethodno Od sutra Sajam sporta\nSledeće Sajam etno hrane i pića uz Mladenovčane


SKANDALOZNA IZJAVA POZNATOG PSIHOTERAPEUTA Milivojević udario na ubijenu Maju: Da nije sprečavala oca da viđa dete, možda se tragedija ne bi desila! – Fejsbuk Srbija\nHome » Crna hronika » SKANDALOZNA IZJAVA POZNATOG PSIHOTERAPEUTA Milivojević udario na ubijenu Maju: Da nije sprečavala oca da viđa dete, možda se tragedija ne bi desila!\nSkandalozna Milivojevića kolumna pod nazivom “Medejina osveta” direktno upućuje na to da su glavni uzroci čedomorstva mržnja i osveta jednog roditelja drugom, dok je sporni deo upravo onaj u kojem psihoterapeut ukazuje da do dvostrukog ubistva ne bi došlo da “Maja nije ignorisala sudske odluke”.\n“Svaka savremena tragična priča, uključujući onu u kojoj je otac bacio pred majku zadavljeno dete, nakon čega ju je usmrtio nožem, ima svoju istoriju i svoj kontekst. Da majka nije ignorisala više odluka suda i sprečavala oca da viđa dete, možda se ova tragedija ne bi desila”, naveo je Milivojević u tekstu za Politiku, što je izazvalo veliki broj reakcija ogorčenih čitalaca.\n“Najlakše je za greške optužiti onog ko više ne može i ne mora da se brani! Sramota”, “Zbog ovakvog mišljenja nam je ovako kako jeste. Žena je uvek kriva: suviše kratka suknja, suviše drsko ponašanje, suvise slobodoumna, suviše razmišlja, suviše se suprotstavlja, suviše, suviše”, samo su neki od komentara, dok se osuda veoma brzo proširila i društvenim mrežama.


Cineplexx vam poklanja karte za Petog leptira - Detinjarije\n“Peti leptir” je prvi srpski film urađen u 3D tehnici, snimljen prema romanu jednog od najpopularnijih savremenih dečijih pisaca, Uroša Petrovića. Aleksa, trinaestogodišnjak bez roditelja, zajedno sa svojim prijateljima iz Doma za nezbrinutu decu biva upleten u misterioznu igru sa onostranim, iza koje stoji zli mag, advokat Jovica…\nFilm je snimljen prema bestseler romanu Uroša Petrovića koji upravo doživljava deseto izdanje. Snimanje je obavljeno na lokacijam u Beogradu i na Tari tokom jula i avgusta meseca. Film je režirao Milorad Milinković (Mrtav ladan, Potera za Srec(k)om, Čitulja za Eskobara) a glumačka podela je interesantna kombinacija nekih od najiskusnijih glumačkih zvezda (Tanja Bošković,Mihajlo Janketić, Marko Nikolić) i početnika koji se po prvi put pojavljuju na filmu u ulogama dečjih junaka (Ognjen Orešković, Petar Racić, Marija Radojković, Mihajlo Milidragović). Ekipu kompletiraju Jelena Đukić, Ljubomir Bandović i Goran Radaković. Poseban kuriozitet je da se u filmu pojavljuju i Lana Karaklajić, ćerka Tanje Bošković, Marko Janketić, sin Miše Janketića, kao i Mina Nikolić, ćerka Marka Nikolića. Iako je roman Peti leptir pisan pre svega za decu, tekst je u prilagođavanju za drugi medij pretrpeo adaptaciju kojom su potencirani filmičniji segmenti romana, čineći ga tako interesantnim za sve slojeve gledalaca. Ova moderna bajka sa elementima avanture i mitske borbe dobra i zla, vodi nas u jedan magični svet do granice onostranog, u kome će Aleksa, dečak sa darom čistih očiju, odigrati svoju najvažniju ulogu u životu. Upotreba 3D tehnologije, po prvi put u srpskom filmu, dobila je puno opravdanje zbog spektakularnih pejzaža planine Tare i velike pažnje posvećene scenografiji, tako da film predstavlja i vizuelni doživljaj.\nCineplexx i Detinjarije poklanjaju čitaocima 2×2 karte za projekciju filma “Peti leptir” u nedelju, 25. januara u 15:30 u bioskopu Cineplexx Delta Siti. Pošaljite imejl sa naslovom “Peti leptir” na detinjarije@gmail.com, a mi ćemo vas obavestiti ako ste dobili karte.\nTagovi :Cineplexx Delta City, domaći filmovi, filmovi za decu, Milorad Milinković, nagradna igra, Peti leptir film, Uroš Petrović


Udžbenici za starije osnovce i do 17.200 dinara | Mačva zdravog razuma\nNaslovna Društvo Udžbenici za starije osnovce i do 17.200 dinara\nPrelazak učenika u više razrede osnovne škole predstavlja drastičan udar na budžet roditelja jer deci moraju da bezbede komplete udžbenika koiji već u petom razredu iznose najamnje 14.000 dinara, dok za kasnije dostižu cifru od 17. 200 dinara, što je više od polovine minimalne zarade u Srbiji.\nDok cena najskupljeg kompleta udžbenika za niže razrede osnovnih škola iznosi oko 8.500 dinara, već u petom razredu ta cifra postaje za 4 do 5 hiljada dinara veća, pokazuje uporedna analiza portala Nova.rs cena kompleta udžbenika po izboru OŠ „Desanka Maksimović“ iz Čokota kod Niša, OŠ „Branko Radičević“ iz Beograda i OŠ „Dositej Obradović“ iz Novog Sada.\nNa drastično povećanje cene u najvećoj meri utiče to što učenici dobijaju mnoštvo novih predmeta za koje su im osim udžbenika neophodne i radne sveske, ali i dodatni materijali, poput onih za predmet tehnika i tehnologija koji u osmom razredu koštaju i do 1.200 dinara.\nPrimetno je da su u izbor za učenike od petog do osmog razreda, kod škola čije smo spiskove alizirali, uvršteni udžbenici mnogih izdavačkih kuća. Osim „Novog logosa“, „Kleta“ i „Eduke“, koji su najzastupljeniji u nižim razredima, predmetni nastavnici se opredeljuju i za izdanja koja nude „Vulkan“, „Freska“, „Zavod za udžbenike“, „BIGZ“, „Gerundijum“, ali i izdavači koji su specijalizovani samo za pojedine predmete kao što je “M&G dakta” čiji je fokus na tehničkom i informatičkom obrazovanju i “Saznanje” koje u ponudi ima samo udžbenike iz fizike.\nProsečna cena kompleta za više razrede, kod škola koje smo upoređivali, iznosi oko 15.800 dinara. Najnižu cenu, od 13.960 dinara, ima komplet za peti razred OŠ „Dositej Obradović“ iz Novog Sada, zahvaljući tome što ne uključuje atlase iz istorije i geografije koji zajedno koštaju oko 2.300 dinara.\nNajveću cenu, od 17.240 dinara, ima komplet za osmi razred po izboru škole “Desanka Maksimović”, dok se na primeru škole “Dositej Obradović” vidi da se nastava za taj razred može pratiti i ako se izdvoji 1.000 dinara manje. Ovaj spisak, međutim, nije konačan, jer roditelji osmaka najčešće moraju da potroše dodatna sredstva na pripremne materijale za polaganje male mature.\nPolovina zaposlenih u Srbiji u fmaju ove godine nije ostvarila zaradu veću do 49.863 dinara dok je minimalna potrošačka korpa u aprilu, za kod su objavljeni poslednji podaci, iznosila 38.993 dinara. Za sve koji spadaju u tu polovinu, a nemaju bar još jednog zaposlenog u porodici, neizvodljivo je da u istom mesecu, plate sve račune i budućem petaku kupe nove knjige.\nPrethodni tekstPredsednik Poljske nije uslišio želju Amerike: Jevreji će moći da sudskim putem vrate imovinu oduzetu u Drugom svetskom ratu\nSledeći tekstNovi uslovi za ulazak u Severnu Makedoniju\nOpština Bogatić stipendira najbolje studente


Stefanović: Mali broj građana krši mere zabrane kretanja - Far\nPotpredsednik Vlade Republike Srbije i ministar unutrašnjih poslova Nebojša Stefanović izjavio je danas da je meru zabrane kretanja tokom policijskog časa, koji je trajao od subote u 13:00 do jutros u 5:00 časova, prekršilo 600 do 700 ljudi.\nStefanović je u izjavi za Radio-televiziju Srbije rekao da su ti ljudi kažnjeni, odnosno da je policija pisala prekršajne i krivične prijave tužilaštvima i sudovima, objavljeno je na sajtu Vlade Srbije.\n“Nadam se da će građani ovo shvatiti kao upozorenje koje je usmereno na to da se zaštite upravo oni. Ovih nekoliko dana su ključni u nastojanju da sprečimo veliko povećanje broja novozaraženih i da štitimo živote”, istakao je Stefanović.\n“Svima koji prekrše meru pišemo krivične i prekršajne prijave i moraju da znaju da će biti sankcionisani, rekao je on, ukazavši na to da su izrečene već prve presude na tri i dve godine zatvora, jer je reč o ozbiljnom krivičnom delu kojim se ugrožava i svoj i život drugih ljudi.\nStefanović je preneo da je u MUP-u zaražena 31 osoba, dok je 900 ljudi u samoizolaciji, dodavši da će ta mera za veliki broj njih uskoro biti završena, saopšteno je na sajtu Vlade.\nStefanović obišao više prodavnica u kojima su penzioneri kupovali namirnice i zahvalio im na disciplinovanom ponašanju Stefanović: Do uspostavljanja kol centara namenjenim besplatnoj pomoći starijima od 65 godina, mogu pozvati broj 192 Vladica Dimitrov: U Dimitrovgradu nema novih slučajeva koronavirusa, 130 lica u izolaciji Vladica Dimitrov: Povećan broj lica u kućnoj izolaciji, počinje podela pamučnih maski\nCovid-19KoronavirusKrešenje meraministarMUPNebojša StefanovićPolicijski časSrbijaVanredno stanjeZabranja kretanja


Akcije zbog nekažnjavanja napada na novinare: Institucije da štite novinare i javnu reč | Autonomija\n"Bez slobode govora nema demokratskog društva"\nGrupa „Za slobodu medija“ okupila se danas u Novom Sadu ispred zgrade sudova i tužilaštava u tom gradu kako bi prolaznicima i nadležnima skrenula pažnju na pove?an broj napada i nerešena ubistva novinara u Srbiji.\nAkcija je održana povodom Me?unarodnog dana borbe potiv nekažnjivosti zlo?ina nad novinarima, a osim u Novom Sadu, ista je održana i u Beogreadu, Kragujevcu i Nišu.\nAktivisti grupe „Za slobodu medija“ su pristunima delili letke sa podacima o napadima na novinare u Srbiji i regionu i razgovarali sa gra?anima o problemima novinarske porofesije u Srbiji.\nNa flajerima se podse?a i da su još uvek nerasvetljena ubistva novinara Dade Vujasinovi?, Slavka ?uruvije i Milana Panti?a.\nNovinar Darko Šper rekao je okupljenima da država Srbija treba prvo ozbiljno da shvati novinarsstvo, novinarsku profesiju i novinare kao „ljude koji samo rade svoj posao“.\n„Možda se njima naša profesija ne dopada, ali bez obzira na to, ne bi trebalo odnos države da bude takav prema novinarima da ne pro?e ni dan, a da se ne desi neki napad ili pretnja“, kazao je Šper.\nPrema njegovim re?ima, u Srbiji se nedovljno radi na otkrivanju i rešavanju takvih slu?ajeva.\n„Ja vas podse?am da imamo i kolege koje su ubijene i nismo dobili krivce za ta nedela. To je dovoljan razlog da budemo i dan danas zabrinuti zbog tih stvari, jer mogu ponovo da se dogode ukoliko nema sudskih epiloga“, rekao je on.\nAdvokat koji se bavi medijskim pravom Veljko Mili? rekao je da je bezbednost novinara izuzetno bitna, jer bez „slobode govora nema demokratskog društva, nema dijaloga i razmene mišljenja“, a država za sada samo simboli?no reaguje na primere napada.\n„Stanje je vrlo loše, s tim što od ove godine možemo videti napredak, jer odre?ene radne grupe vredno rade da se ova pitanja poboljšaju. Me?utim, odnos države prema slu?ajevima napada na novinare je i dalje vrlo simboli?an i trebalo bi da država bude mnogo aktivnija u procesuiranju, a ovde smo se okupili da izvršimo pritisak na nadležne da kona?no krenu da rade svoj posao“, rekao je on.\nGrupa „Za slobodu medija“ okuplja više stotina medija, organizacija, novinarskih i medijskih udruženja, kao i gra?ana koji se zajedno bore za slobodne medije u Srbiji.\nAkcije Grupe za slobodu medija održasispred sedišta republi?kog javnog tužioca\nPredstavnici Grupe za slobodu medija danas su i u Beogradu ukazali na važnost uklju?enja što šire javnosti u borbu za slobodu medija u Srbiji.\nAkcije deljenja letaka kojima se upozorava na odgovornost državnih organa za smanjenje bezbednosti novinara i smanjenje slobode informisanja po?ela je u 11.59, a jedan letak ostavljen je i republi?kom javnom tužiocu Zagorki Dolovac.\nDirektor Fondacije „Slavko ?uruvija“ Ilir Gaši rekao je novinarima da je akcija organizovana u 11.59 jer je „o?igledno stvar dogorela“ zato što nisu rešeni veoma ozbiljni ovogodišnji slu?ajevi napada, pra?enja, snimanja i obijanja stana novinara.\n„Mi danas uprkos tome ?ekamo da se išta u smislu institucionalne reakcije dogodi. Pozivamo institucije da shvate da to nij naš hir, molba ili zahtev, ve? zahtev celog društva da – štiti novinare i javnu re?“, kazao je Gaši i dodao da po?inioci moraju biti procesuirani.\nNavode?i da bezbednost novinara nije samo briga novinara, ve? i gra?ana, Gaši je rekao da ?e novinari biti zašti?eni onoliko koliko gra?ani i gra?anke budu slobodni da stanu i štite ih zahtevaju?i od države, policije i sudstva brzo rešavanje slu?ajeve napada, pretnji i pritisaka na novinare.\n„Ako imate novinara, koji je sa razlogom uplašen, onda imate problem sa informacijama koje ?e do?i do javnosti.Vidimo da po?inioci ovogodišnjih slu?ajeva nisu privedeni, njihov identitet je nepoznat, ne postoje sankcije. To šalje lošu poruku, plaše novinare“, kazao je Gaši.\n„Ne mislimo da je stvar u tome što su institucije trome ili spore, ve? mislimo da taj problem postoji na sistemskom nivou“, naveo je Gaši i pozvao gra?ane da im se pridruže u svim drugim akcijama.\nNovinari su danas delili flajere gra]anima ispred zgrade suda u Kragujevcu kako bi skrenuli pažnju javnosti na položaj i stanje profesije, povodom 2. novembra Dana borbe protiv nekažnjivosti zlo?ina nad novinarima.\nNovinarka Jovanka Nikoli? kazala je za agenciju Beta da se od 2013. godine pove?ava broj napada i pritisaka na novinare u Srbiji.\n„U Kragujevcu je specifi?na situacija, mi nemamo napade na novinare, ve? imamo konstantno gušenje i medija i novinarstva, nesuptilnom metodom neraspisivanja konkursa za sufinansiranje medijskih sadržaja, poništavanja privatizacije. Mi, nezavisni novinari u Kragujevcu se uklju?ujemo u ovu akciju, podržavamo je i ukazujemo na problem neslobode u medijima“, rekla je Nikoli?.


Prodaja Jubmes banke posle prvomajskih praznika | SEEbiz.eu\nObjavljeno: 24.04.2019 / 11:50\n„Na osnovu završene tenderske procedure imamo ponudu koja je vredna nešto više od pet miliona evra za 28,5 odsto državnog udela”, navodi Mali.\n„Transakcija će se realizovati odmah nakon prvomajskih praznika. To je, inače, jedan od ciljeva definisanih u programu MMF-a. Dajemo šansu da neko od privatnika nastavi da razvija tu banku na pravi način”, kaže ministar finansija, javlja Tanjug.\n„Država želi da ostane u Poštanskoj štedionici, a da pronađe partnere koji će se dalje baviti bankama u kojima država ima vlasnistvo i iz kojih želi ove godine da izađe. Jubmes banka je za mene projekat iz kojeg država izlazi i ostaje još Komercijalna banka”, naveo je Mali u razgovoru za Tanjug.\nTagovi: Jubmes banka, Siniša Mali, Komercijalna banka


VUČIĆ DOVEO INVESTICIJE VREDNE MILIJARDU EVRA: Vetroparkovi oduvali strah od zimske sezone (INFOGRAFIK) | Najnovije vesti - Srbija danas\n31.08.2017. • 12:08 Srbija Danas\nVlada Srbije omogućila povoljne uslove za ulaganje u obnovljive izvore energije, treći vetropark se gradi, a stiže još projekata\nVetroparkovi su jedna od najznačajnijih investicija u Srbiji, ne samo zbog količine novca koja će se sliti u državni budžet, već zbog toga što njihovom izgradnjom, naša zemlja ne bi morala da kupuje električnu energiju iz inostranstva.\nSamim tim, neizvesnost oko uvoza struje pred svaku sezonu, postaće prošlost, s obzirom da će Srbija uskoro imati tri vetroparka koja će napajati domaćinstva, a tako ćemo ispuniti i obavezu prema Evropskoj energetskoj zajednici.\nPrvi vetropark, međutim, izgrađen je 2015. godine, tek kada je Vlada Srbije, na čelu sa tadašnjim premijerom Aleksandrom Vučićem, odlučila da promeni uslove koji su kočili investicije “teške” celu milijardu evra i dala državne garancije. Do tada, Srbija je uveliko kuburila sa strujom i svake zimske sezone je pretio kolaps!\nKako funkcionišu vetroparkovi?\nVetar predstavlja nepresušni izvor energije i on se u velikom broju evropskih zemalja već uveliko koristi kao dobar resurs za proizvodnju energije. Energija vetra predstavlja kinetičku energiju koju sadrži vazduh koji struji. Količina energije koja se dobija od vetra uglavnom zavisi od brzine vetra ali i od, u mnogo manjoj meri, gustine vazduha.\nU Kuli niče vetropark\nDa je Srbija već uveliko krenula da sledi bogate evropske države kada je u pitanju energija vetra pokazuju primeri izgradnje prvih vetroparkova ali i podizanje novih.\nPrvi vetropark u Srbiji „Kula“ zvanično je otvoren 2015. godine. Reč je o postrojenju koje se sastoji od tri vetrogeneratora visine 178 metara, a u čiju je izgradnju uloženo 15 miliona evra. Vetrogeneratori u Kuli najviši su u jugoistočnoj Evropi, imaju snagu 9,9 megavata i proizvode 27 miliona kilovat sati zelene energije što je dovoljno za potrebe oko 8.000 domaćinstava.\nSvoj drugi vetropark „La Piccolina“ kod Vršca Srbija je dobila 2. oktobra 2016. godine. Čine ga dve vetrenjače ukupne snage 6,6 megavati (MW) a proizvodnja energije na godišnjem nivou je oko 20 gigavatsati. Ovaj vetropark, koji je ujedno i prvi vetropark u južnom Banatu, strujom snabdeva oko 5.500 domaćinstava. U izgradnju vetroparka kod Vršca uloženo je 10 miliona evra.\nOtvaranje trećeg vetroparka „Malibunar“ u opštini Alibunar očekuje se u septembru 2017. godine. Ovaj vetropark je kapaciteta 8 megavati (MW) i sastoji se od četiri turbine tipa Senvion M-100. Očekivana godišnja proizvodnja energije ovog vetroparka je 23.8476 megavatsati (Mwh) a vrednost investicije je oko 13,8 miliona evra. Otvaranjem vetroparka „Malibunar“ te samim tim izgradnjom kapaciteta obnovljivih izvora energije ova južnobanatska opština očekuje i povećanje broja zaposlenih.\nPosle vetroparka „Malibunar“ u južnobanatskoj opštini Alibunar sledeće godine treba da bude otvoren i vetropark „Alibunar“.\nPopred vetroparkova „Kula“, „La Piccolina“, „Malibunar“, Srbija u narednim godinama treba da dobije još vetroparkova. Do kraja 2018. godine u planu je otvaranje vetroparkova "Alibunar" i "Košava", dok će 2019. godine biti otvorena još dva vetroparka "Kovačica" i "Čibuk".\nPredstojeće otvaranje trećeg vetroparka u Srbiji „Malibunar“ potvrda je dobre politike u oblasti energetike koju vodi Vlada Republike Srbije i resorno ministarstvo. To je snažna potvrda da će Srbija svojim podsticajnim merama obezbediti izgradnju većeg broja kapaciteta iz obnovljivih izvora. Izgrađeni vetroparkovi u Srbiji i planovi izgradnje novih pokazuju da Srbija uveliko ide stopama razvijenih evropskih država.\nSrbija do 2020. godine treba da poveća udeo obnovljivih izvora energije u finalnoj potrošnji sa sadašnjih 21 odsto na 27 odsto. Očekuje se da će do tada imati više od 600 megavata struje iz obnovljivih izvora energije pri čemu je predviđeno da se 500 megavata obezbedi iz energije vetra, a 100 megavata iz hidrosektora i biomase.\nAko se u obzir uzmu planovi otvaranja novih vetroprakova u Srbiji očigledno je da Srbija sigurnim koracima grabi ka cilju, pre svega zahvaljujući snažnoj podršci i podsticajima države za ulaganje u „zelenu energiju“. Do sada Vlada Republike Srbije napravila je krupne korake kada je reč o obnovljivim izvorima energije, taj trend će se nastaviti i u budućnosti.\nSrbija vetropark kula La Piccolina Malibunar Alibunar energija vetra\nSVET JE PRED ENERGETSKOM REVOLUCIJOM: Međutim, Tramp je usred svega malo zbunjen!


Oland pozvao na ukidanje embarga Kubi - 11.05.2015, Sputnik Srbija\nOland pozvao na ukidanje embarga Kubi\nFrancuski predsednik Fransoa Oland danas je tokom svoje prve, istorijske posete Kubi, pozvao na ukidanje embarga toj zemlji. 11.05.2015, Sputnik Srbija\npolitika, vesti, evropa, svet, kuba, pariz, havana, francuska, fransoa oland\n23:40 11.05.2015 (Osveženo: 16:19 05.10.2015)\n© AFP 2022 / ADALBERTO ROQUEFransoa Oland na aerodromu u Havani-Kuba\n© AFP 2022 / ADALBERTO ROQUE\nFrancuski predsednik Fransoa Oland danas je tokom svoje prve, istorijske posete Kubi, pozvao na ukidanje embarga toj zemlji.\nObama i Raul Kastro stisnuli jedan drugom ruku\n11 April 2015, 10:30\nGovoreći o poluvekovnom američkom embargu (trgovinskom i finansijskom) koji je na snazi od 1962. godine, Oland je rekao da će Francuska učiniti sve što je u njenoj moći da se vidi da „mere koje su toliko naudile razvoju Kube, konačno budu ukinute“, prenela je agencija AFP.\nOland, prvi francuski predsednik i zapadni lider koji je ikada posetio Kubu, naglasio je da je trenutak njegove posete „posebno važan, ali i da je neizvesno vreme“ kada Sjedinjene Američke Države (SAD) i Evropska unija nastoje da obnove diplomatske odnose sa Havanom.\n„Francuska će učiniti ono što može da se otvaranje sprovodi“, rekao je Oland u obraćanju na Havanskom univerzitetu.\nIstorijski sastanak Kuba-SAD\n12 April 2015, 00:30\nOd najave u decembru prošle godine da će SAD i Kuba početi sa obnavljanjem odnosa, posle pola veka, američki predsednik Barak Obama iskoristio je svoja ovlašćenja da ukine nekoliko „aspekata američkog embarga Kubi“ koji su se odnosili na putovanja i slanje novca na ostrvo i pozvao Kongres da u potpunosti ukine embargo.\nMeđutim, oba doma američkog Kongresa su pod kontrolom republikanaca i američki predsednik se suočava sa teškom političkom bitkom kod kuće.\nZvanična Havana je navela da ih je poluvekovni embargo, odnosno „blokada“ koštala više od 100 milijardi dolara.


Pogledajte kako je "Beograd na vodi" predstavljen na sajmu u Kanu\nMaster plan projekta „Beograd na vodi” danas je imao svetsku premijeru u Kanu, na otvaranju jednog od najvećih sajmova nekretnina na svetu MIPIM. Sajam je ove godine okupio 20.000 izlagača i 4.000 investitora, a na svetskoj premijeri projekat je predstavio predsednik Privremenog organa grada Beograda Siniša Mali.\nKao najznačajnija svetska izložba nekretnina, koja ove godine obeležava 25 godina postojanja, MIPIM okuplja najuticajnije donosioce odluka na tržištu u Palais des Festivals u Kanu. To je mesto na kome se razvijaju važni projekti, stvaraju kontakti i predstavljaju novi svetski trendovi.\n- Projekat „Beograd na vodi” izazvao je najviše pažnje na 25. Sajmu nekretnina MIPIM 2014. u Kanu. Oko 20.000 najvažnijih ljudi u oblasti trgovine nekretninama videće naš projekat. To doprinosi ne samo promociji Beograda već i promociji cele Srbije. Mi smo sajam iskoristili za promociju naše zemlje i svega onoga što smo uradili u poslednjih godinu i po dana na poboljšanju investicione klime i procesa pridruživanja Srbije EU. Ovo je naša slika Srbije koju smo odavde poslali u svet - rekao je Siniša Mali obraćajući se novinarima na štandu kompanije „Eagle Hills” iz Abu Dabija koja će graditi „Beograd na vodi”.\nDragana Radojković, predstavnica MIPIM-a za region, izjavila je da su svetski lideri iz oblasti trgovine nekretninama i investitori prisutni na ovom sajmu.\n- Ovde dolaze samo glavni donosioci odluka. Projekat „Beograd na vodi” izazvao je veliko interesovanje i to je jedan od najvećih projekata na ovogodišnjem sajmu - izjavila je Dragana Radojković.\nRadovi na prvoj fazi realizacije projekta „Beograd na vodi” počeli su u subotu, 8. marta, izmeštanjem šina kod mosta „Gazela”, a planirano je da ta faza bude gotova u naredne tri godine izgradnjom „Kule Beograd”.\nCeo projekat izgradnje 1,8 miliona kvadratnih metara poslovnog, stambenog, kulturnog i komercijalnog prostora, trebalo bi da bude završen do 2019. godine. Projekat se realizuje u saradnji sa kompanijom „Eagle Hills” Muhameda el Abara iz Abu Dabija.\nDa li ćemo u Beogradu imati čak ČETIRI MINI-GRADA NA REKAMA?\nOd ponedeljka više NEMA KAZNI NA ŠOFERKAMA, kontrolori "Parking servisa" izdavaće nove ELEKTRONSKE KARTE\nMASKE 5.000, ŠVERC U PREVOZU 10.000 Verovatno nikada niste ni čuli za neke KAZNE koje prete Beograđanima na ulici, ali i kod kuće\nKazne, odnosno dnevne parking karte na šoferšajbnama od ponedeljka i definitivno odlaze u prošlost, pošto će kontrolori ubuduće izdavati elektronske dnevne parking karte (eDPK).\n"OKO SOKOLOVO" snima sva vozila koja su nepropisno zaustavljena, ali NEĆE SVI BITI KAŽNJENI\n"Druga nedelja testiranja sistema za detektovanje nepropisno parkiranih vozila „Oko sokolovo” počela je danas. Ni u ovoj nedelji neće biti kažnjavanja, ali će se slati obaveštenja vozačima čija su vozila zatečena kao nepropisno parkirana", izjavio je prvi čovek Komunalne milicije Ivan Divac.\nMladić star oko 20 godina izvršio je samoubistvo jutros oko 5.36 časova skokom sa Brankovog mosta u Beogradu.\n"Oko sokolovo" je počelo da snima nepropisno parkirana vozila po beogradskim ulicama, "šverceri" po gradskom prevozu ubuduće će plaćati skoro duplo veće globe, ali to su samo neke od kazni koje svakodnevno prete Beograđanima, bilo da su u svojim domovima ili na ulicama, da su pešaci ili vozači.\nMladenovčani se NAČIČKALI NA LITURGIJI kao da nema ni korone ni zabrana, a na čelu PREDSEDNIK OPŠTINE (FOTO)\nSa porastom broja obolelih zabranjene su proslave, kao i sva organizovana okupljanja sa više od 10 osoba, maske u zatvorenom prostoru uvedene su kao obavezne, a moraju se nositi i napolju, ukoliko održavanje distance nije moguće. Ipak, iz ovih mera kao da su izuzeta verska okupljanja.\nPRODAJE SE "SAVA CENTAR" Početna cena 27,4 miliona evra, ali će budući kupac morati da ispuni još jedan VELIKI USLOV\nPosle višegodišnjih neuspešnih pokušaja da pronađe privatnog partnera, Grad Beograd je odlučio da ponudi na prodaju "Sava centar".\nOD "KINEZA" DO "RENDŽ ROVERA" Evo kako se u prethodnih 10 godina menjao vozni park KOMUNALNE MILICIJE\nPre godinu dana vozni park Komunalne milicije obnovljen je sa 40 novih automobila marke "škoda", da bi pre nedelju dana komunalci dobili 18 "sajber vozila", atraktivnih "rendž rovera" sa specijalnom opremom za otkrivanje i snimanje nepravilno parkiranih automobila po prestonici.\nBEBI SE BAŠ ŽURILO... Doktorka otkrila detalje porođaja na BG aerodromu: Sve je trajalo 10 minuta, dečko je odmah dobio IME\nDržavljanka Tunisa koja se porodila sinoć na aerodromu "Nikola Tesla" rodila je dečaka koji će se zvati Adam, a i mama i beba su dobro, rekla je za RTS doktorka Danijela Jevtić iz Hitne pomoći.\nUŽAS U BEOGRADU Pomahnitali autobus priklještio ženu, vatrogasci izvlačili vozača\nAutobus gradskog prevoza na liniji 48 udario je ženu danas nešto pre podneva na Miljakovcu. Tom prilikom su i žena i vozač autobusa zadobili teže telesne povrede, potvrdili su za "Blic" iz Hitne pomoći.\nPreseljeno Dečje odeljenje Biblioteke grada, članarina za učenike 200 dinara\nDečji ogranak Biblioteke grada Beograda "Čika Jova Zmaj" ponovo je proradio nakon što je premešten iz Hilandarske u Zmaj Jovinu 1, saopšteno je iz ove ustanove.\n"AUTOBUS JE PODIVLJAO, UDARIO ŽENU, PA DRVO..." Ljudi na okretnici svedočili o STRAŠNOJ sceni na Miljakovcu\nU teškoj saobraćajnoj nesreći koja se danas oko podneva dogodila na autobuskoj okretnici na Miljakovcu, dve osobe su teško povređene - žena koja je stajala na stanici i vozač autobusa na liniji 48.\nPotpuno renoviran BAZEN NA TAŠU ponovo prima posetioce, da li ste videli KAKO IZGLEDA?\nPosle rekonstrukcije koja je trajala nekoliko meseci, bazen "Tašmajdan" je ponovo otvoren za sve korisnike.\nDOŠAO DA GLASA MINUT PRE ZATVARANJA BIRAČKIH MESTA CPI: Izlaznost u Beogradu preliminarno 20,96 odsto, manje nepravilnosti NISU UTICALE na regularnost izbora\nSva biračka mesta u Beogradu na ponovljenim parlamentarnim izborima zatvorena su na vreme, a prema podacima Centra za praćenje izbora i izbornih procedura, preliminarna izlaznost u glavnom gradu iznosi 20,96 odsto.\nJegrevu pobednik i u „Revanšu“\nŠteta je što su kiša i uobičajena svadbarska atmosfera pokvarili izuzetno dobar program na Beogradskom hipodromu. Kasač Jegrevu, sa vozačem Markom Slavičem iz Slovenije, posle trijumfa u „Derbiju“ osvojio je trofej i u „Revanš derbiju“ održanom na stazi od 2.600 metara. I ovoga puta je sigurno nadmašio Rodoljuba P i Tiptronik.\nMali: Učinićemo sve da gradska uprava bude što efikasnija\nGradonačelnik Beograda Siniša Mali posetio je danas zaposlene u gradskoj upravi ne bi li sa svojim saradnicima proverio da li su svi na svojim radnim mestima od 7.30 sati.


Dodik: Srpska neće ginuti za spas nečega što niko ne želi da spasi | Banjaluka.net\nPredsjedavajući Predsjedništva BiH Milorad Dodik izjavio je da Republika Srpska ostaje posvećena primjeni slova Dejtonskog sporazuma, ali da sigurno neće ginuti za spas nečega što očigledno niko ne želi da bude spaseno.\n“Možda je najveći problem u BiH što su Dejtonski mirovni sporazum mnogi shvatili kao privremeni sporazum, privremeno rješenje kojim je tek zaustavljen rat, a da im niko nije jasno potcrtao da je njime uspostavljen i novi politički sistem u BiH. Sistem u kojem je u aneksu 4 Sporazuma, što je Ustav BiH, upisana i Republika Srpska, kao jedan od dva konstitutivna entiteta”, naveo je Dodik.\nOn je dodao da su upravo iz osjećaja te privremenosti sporazuma, Bošnjaci pomognuti međunarodnim faktorom oličenom u visokom predstavniku od samog početka činili sve da se Sporazum, ako ne povuče, onda bar izmijeni u njihovu korist, u čemu su i uspijevali.\n“Čini se da je ovih 25 godina prošlo upravo u nadgornjavanju jednih da se sporazum promijeni i drugih da se sporazum primijeni. BiH je tako kockala svoje godine u političkim igrama koje su, na kraju, koštale upravo i samo nju”, istakao je Dodik u autorskom tekstu za “Glas Srpske”.\nPrema Dodikovim riječima, svi apsurdi primjene Dejtonskog mirovnog sporazuma skupili su se u mandatu visokog predstavnika koji, po Sporazumu, ima nadležnost tumača.\nU stvarnosti, istakao je Dodik, ta uloga je korištena za nametanje rješenja, kažnjavanje političkog mišljenja, diskriminaciju pojedinaca oduzimanjem njihovih osnovnih ljudskih prava.\n“Tako je BiH od dogovorene državne zajednice, koja je sastavljena od Republike Srpske i Federacije BiH /FBiH/, pretvorena u feud neizabranih međunarodnih predstavnika koji su po potrebi preuzimali ulogu i zakonodavne i izvršne vlasti, čime su u potpunosti urušili unutrašnji suverenitet BiH. Od tumača Sporazuma, što mu je mandat koji proističe iz aneksa 10 Sporazuma, visoki predstavnik već 25 godina kreira rješenja mimo Ustava, zakona i protiv samog Sporazuma kojim je ustanovljen”, navodi Dodik.\nOn ističe da je vrhunac te antiustavne aktivnosti uspostavljanje Suda i Tužilaštva BiH, pravosudnih institucija koje nije predvidio sam Ustav BiH, dakle Sporazum.\n“Cinizam je većim učinio Ustavni sud BiH koji je takve aktivnosti proglasio ustavnim, a građanima poslao poruku da žive u okupiranoj i obespravljenoj državi. Osnivanje Suda i Tužilaštva BiH bila je ozbiljna prekretnica u političkim kretanjima u BiH, jer je postalo jasno da je u BiH suspendovano pravo i to s najviše pravne instance. Zemlja bez pravne sigurnosti nije poželjna ni za one koji u njoj žive, ni one koji bi slučajno došli u nju”, naglasio je Dodik.\nOn ocjenjuje da je Dejtonski sporazum u proteklih 25 godina mijenjan sa jednim ciljem: da ostvari ratni cilj Bošnjaka, odnosno da centralizuje BiH, što je umotavano u foliju efikasnosti i integracija, kao da u svijetu ne postoje visoko decentralizovane a efikasne zemlje.\n“Žrtva te `efikasnosti` sve vrijeme je bila Republika Srpska koja je u dobroj mjeri razvlašćena, a drugi dio BiH ni do danas nije prihvatio političku činjenicu koja se zove Republika Srpska. Kada se podvuče crta i analiziraju efekti prisilne centralizacije BiH koju su silom bonskih ovlaštenja provodili visoki predstavnici, ne možemo naći nijedno mjesto koje se pokazalo opravdanim za takvu vrstu intervencije. BiH je dobila bezbroj agencija, direkcija, bez ikakvog realnog efekta na život građana”, kaže Dodik.\nDodik navodi da je administracija na zajedničkom nivou poprimila nestvarne obime i za 10 puta veću zemlju od ove.\n“Primjena Dejtonskog sporazuma mogla je biti besplatna. Promjena Sporazuma BiH je koštala milijarde, a što je važnije koštala je povjerenja u koje su se zaklinjali i iza koga su se sakrivali oni koji su to radili. Danas, 25 godina kasnije, mi kao da još stojimo na početku priče o tome kakva BiH može da opstane, sa istim nepovjerenjem sa kojim se ušlo u pregovore u Dejtonu. Može da opstane ona BiH iz slova Dejtonskog sporazuma koji je izgleda bio i ostao najbolja mjera unutrašnjih odnosa ovdje”, smatra Dodik.\nPrema njegovim riječima, sve što bi bilo novo nasilje nad pravima koja Srpska baštini iz tog Sporazuma vodilo bi nužno disoluciji BiH.\n“Međunarodni eksperiment bi trebalo da završi, visoki predstavnik da se povuče, a budućnost BiH prepusti legalno izabranim predstavnicima konstitutivnih naroda. Odlaskom visokog predstavnika iz BiH pojačao bi se pregovarački kapacitet svih, jer niko više ne bi mogao da računa na pomoć sa strane. Što duže bude koristila invalidsko pomagalo, što je u ovom slučaju visoki predstavnik, BiH ima sve manju šansu da ikada prohoda sama”, naglasio je Dodik.\nOn navodi da, kad god se jasno kaže “ili dejtonska BiH ili nikakva”, iz drugog dijela BiH dobija se odgovor da Republika Srpska nestaje čim nestane Sporazum i da pri tome politički Bošnjaci pod očuvanjem Dejtonskog sporazuma podrazumijevaju samo bonska ovlaštenja koja će se koristiti protiv “neposlušnih Srba i Republike Srpske”.\n“Sama ideja o povratku izvornom slovu Sporazuma u Sarajevu se čita kao atentat na državu koju nisu dobili 21. novembra 1995, a koju su im malo po malo davali visoki predstavnici kršeći Sporazum. U tome je sva suština našeg razilaženja kada je u pitanju primjena onoga što je potpisano u Dejtonu 1995. godine”, ističe Dodik.\nOn je naglasio da Republika Srpska ostaje posvećena primjeni slova Dejtonskog sporazuma, ali da sigurno neće ginuti za spas nečega što očigledno niko ne želi da se spasi.\n“I to govorimo bez bojazni za nastavak pravnog i političkog života Srpske. Republika Srpska proglašena je 9. januara 1992. godine i starija je od Dejtonskog sporazuma”, rekao je Dodik.\nOn je naveo da su to uvažili i pregovarači tog vremena koji su pripremali mirovnu konferenciju u Dejtonu, a kojoj su prethodili njujorški i ženevski principi u kojima je Republika Srpska prepoznata kao politička činjenica.\nDodik kaže da je Republika Srpska potpisnica svih aneksa Dejtonskog sporazuma i da je zaista nemoguće objasniti kako nešto što je tek nastalo Sporazumom, što uporno ponavljaju Bošnjaci, može taj isti sporazum da potpiše.\n“Zato bi bilo dobro da se odagnaju sve dileme po pitanju toga šta je od čega starije i šta iz čega izvire i da čistih računa otvorimo dijalog o budućnosti, ne bježeći od svih mogućnosti. Možda u jednom takvom dijalogu dođemo do zaključka da je mjera zajedničkog života na ovim prostorima definisana upravo Sporazumom na koji se svi pozivaju, ali ne u isto vrijeme i ne na istim dijelovima. A možda i u FBiH shvate da privremena rješenja najduže traju”, zaključio je Dodik.\nFASCINANTAN PRIZOR: Nikada nećete pogoditi šta prevozi kamion sa fotografije


RUSI ŠOKIRALI SVET: Lavrov otkrio kuda prolazi droga kojom se finansira terorizam! (VIDEO) | Web-Tribune.com\nHome / AKTUELNO / RUSI ŠOKIRALI SVET: Lavrov otkrio kuda prolazi droga kojom se finansira terorizam! (VIDEO)\n30. juna 2017.\tAKTUELNO 1 Comment\nRuski ministar spoljnih polsova Sergej Lavrov kaže da NATO toleriše trgovinu drogom u Avganistanu, a da se na taj način finansira ekstremizam u regionu.\nOn je ovo istakao tokom razgovora sa ruskim oficirima prošle nedelje u Moskvi. Lavrov je primer Avganistana istakao kao jedan od načina na koji Vašington upravlja haosom na Srednjem istoku. Tolerisanje trgovine drogom u regionu je samo jedan od načina.\nPo njegovim rečima operacija SAD i saveznika protiv Talibana i Al Kaide je dobila podršku svih zemalja. Ali po početku te operacije, NATO je počeo da korsiti dvostruke standarde. Pretnja od terorista nije sasvim iskorenjenja, ali pretnja od trgovine drogom je čak povećana.\n„Postoje dokazi da neki članice NATO saveza u Avganistanu svesno zanemaruju trgovinu drogom koja im se dešava pred očima“, tvrdi Lavrov.\nAvganistan je ipak slučaj „nenamernog izazivanja haosa“ od strane NATO, dok je u slučaju Libie, Iraka, i Sirije, taj haos izazvan namerno. Magazin Vajerd je još 2013. godine preneo da je politika SAD da se u Avganistanu dozvoli gajenje opijuma, i spreče Avganistanske snage da ih uništavaju.\nTags NATO Ruski ministar Sergej Lavrov\nPrevious AMERIKANCI U STRAHU: Budi se opasni supervulkan koji bi mogao da zbriše Ameriku!?\nNext PLATA PREKO 500 EVRA, FAKULTET NIJE NEOPHODAN: Ovo zanimanje se sve više traži u Srbiji!


Urađen Nacrt prostornog plana za rezervat Uvac – Nadlanu.com\nUrađen Nacrt prostornog plana za rezervat Uvac\nNOVA VAROŠ, 2. aprila 2010. (Beta) - Republička agencija za prostorno planiranje uradila je Nacrt prostornog plana specijalnog rezervata prirode "Uvac", kojim će taj prostor ubuduće obuhvatati za oko 20.000 hektara veću površinu.\nPrema tom planu, o kom će se uskoro voditi javna rasprava, umesto dosadašnjih 7.543 hektara, rezervat "Uvac" obuhvatiće 28.000 hektara i proširiće se na padine Peštera, Jadovnika, Zlatara, Javora, Murtenice i Čemerna.\nU tom delu Srbije, bogatom izvorištima pijaće vode, pod zaštitom države biće prostor posebnih prirodnih vrednosti od 63.350 hektara. Predloženi nacrt izazvao je ogromno interesovanje meštana, vlasnika vikendica i posetilaca tog predela koji čine tri jezera, klisure i u kom je stanište beloglavog orla.\nOko postojećih granica rezervata, prema nacrtu, formiraće se nova zona u kojoj će biti 15 sela novovaroške i osam sjeničke opštine, a nacrtom prostornog plan predviđeno je proširenje "Uvca" na katastarske opštine Senište, Burađa, Ojkovica, Trudovo, Gornje Trudovo, Debelja, Štitkovo i Božetići. Obuhvaćeni su Bukovik, Miševići, Radijevići, Akmačići, Komarani, Vilovi i Amzići na teritoriji novovaroške, odnosno Ursule, Družinići, Krstac, Čedovo, Uvac, Donje i Gornje Lopiže i Donji Goračići sa područja opštine Sjenica.


NALED predlaže veće naknade za velike zagađivače | Bonitet\nZagađenje vazduha u Srbiji je i 20 puta veće nego u zemljama Evropske unije, a prihodi od eko taksa i naknada nedovoljno se ulažu u rešavanje problema, saopštila je Nacionalna alijansa za lokalni ekonomski razvoj (NALED).\nKako bi se podstakla preduzeća da smanje svoj negativan uticaj, NALED predlaže uvođenje viših naknada za velike zagađivače, proširenje obuhvata štetnih gasova koji se oporezuju i izmenu sistema podsticaja.\nPreporuke su deo nove Analize uspešnosti fiskalnih instrumenata u smanjenju zagađenja, a čija bi potpuna primena obezbedila i dodatnih 18,5 miliona evra u budžetu za ulaganje u zaštitu životne sredine, navodi se u saopštenju.\n“U 2015. prihod od naknade za emisije je iznosio 3,05 milijardi dinara dok je u 2019. ova suma uvećana za 105 odsto i iznosila je 6,26 milijarde. Međutim, fiksni iznosi naknada za zaštitu i unapređenje životne sredine ne podstiču preduzeća da smanje emisije štetnih materija, a nisu ni srazmerni količini zagađenja”, kaže predsednica Saveza za zaštitu životne sredine u NALED-u Jelena Kiš.\nKiš dodaje da trenutno, i onima koji ne prave nikakvu štetu se naplaćuju minimalne naknade od 5.000 dinara, dok veliki zagađivači plaćaju malo u poređenju sa stvarnim količinama zagađenja koje stvaraju. Zbog toga je važno sprovesti potpunu primenu principa “zagađivač plaća” odnosno da troškove snosi onaj koji ih je napravio.\nIako su domaćinstva glavni uzrok prekomernog povećanja PM10 čestica, ne podležu bilo kakvoj kontroli, a uređaji za grejanje koje koriste se slobodno prodaju na tržištu bez poštovanja standarda zaštite životne sredine.\nUkupna ulaganja u čistiji vazduh, koja je potrebno obezbediti, procenjuju se na oko 2,3 milijarde evra, zbog čega je neophodan održiv sistem finansiranja, koji će se zasnivati na principu “zagađivač plaća”.\nKako ekološke takse i naknade ne bi predstavljale samo dodatno finansijsko opterećenje privrede i građana, koje ne dovodi do promena u ponašanju, važno je da se osmisli i sistem podrške za prelazak na ekološki čistije alternative u vidu subvencija i drugih podsticaja, zaključuje se u saopštenju.\nPrethodni tekst“Privrednici plivaju u moru neizvesnosti”\nSledeći tekstBrend Adria Airways prodat za 33.000 evra


Akvamatik sistemi za hlađenje i vlaženje\nHlađenje terasa kafića i restorana\nHlađenje terasa kafića, restorana, hotela, otvorenih prostora trgovačkih centara\nSistemi za raspršivanje vode u maglu imaju značajnu ulogu u kontroli klime u plastenicima.\nHidratacija voća, povrća, smrznute ribe i mesnih proizvoda\nHidratacija voća, povrća, ribe, mesa, sira\nPlastenici - održavanje\noptimalne temperature i vlažnosti\nHlađenje terasa kafića, restorana, hotela, otvorenih prostora trgovačkih centara i poslovnih zgrada. Sistem za hlađenje čini lokal prijatnijim za boravak u letnjim danima. Lokal postaje veoma atraktivan i privlači radoznale goste koji će radije da sede u bašti kafića koji poseduje ovakav sistem.\nTechnoCooling sistemima se ponovno uspostavljaju optimalne vrednosti relativne vlažnosti vazduha, blokiraju se procesi dehidratacije, duže vremena se održava svežina hrane. Korišćenjem FOGMASTER sistema za vlaženje ponovo se uspostavljaju optimalne vrednosti relativne vlage vazduha, čime se proces dehidratacije blokira. Pored toga, sistem za obrazovanje magle, koristeći principe adijabatske razmene toplote, snižava temperaturu, hladi proizvode koji su izloženi na tezgama. Riblji proizvodi takođe su podložni gubljenju svežine putem dehidratacije, jer njihov sastav više od 70% čini voda. Pored toga, FOGMASTER sistemom može se kontrolisati širenje mirisa u okruženje. Meso, hladnih odrezci i sir su takođe podložni dehidrataciji; našim sistemom zamagljivanja može se ponovo uspostaviti njima odgovarajuća mikroklima, kako bi se sačuvali ili kako bi se bolje održavali.\nKontrola klime u plastenicima\nTechnoCooling sistemi se uz ogromne prednosti koriste za održavanje odgovarajuće klime unutar plastenika i staklenika bilo kojih dimenzija. Sistemi za raspršivanje vode u maglu imaju značajnu ulogu u kontroli klime u plastenicima. FOGMASTER sistemi se takođe koriste za održavanje odgovarajuće temperature i vlage vazduha u okruženju u uslovima prinudne ili prirodne ventilacije.\nNiska cena naših sistema predstavlja važan kriterijum da se opredelite za regulaciju vlažnosti i temperature u staklenicima, plastenicima u odnosu na druga rešenja kontrole mikroklime plastenika.\nTechnoCooling sistemi se koriste i za održavanje optimalne temperature i relativne vlažnosti vazduha u vinskim podrumima. Niska relativna vlaga vazduha osnovni je uzrok prirodnog isparavanja vina, što ima za posledicu pogoršanje kvaliteta vina a time i materijalni gubitak, kako zbog pada kvaliteta proizvoda, tako i zbog dodatnog vremena i radne snage usled posledičnog pretakanja vina u burad. Nadalje, drvena burad su podložna dehidrataciji struktura svojih spoljnih zidova, što je praćeno pogoršanjem kvaliteta vina i stepena iskorišćenja istovremeno.\nFOGMASTER sistemi rešavaju sve ove probleme na prirodan i ekonomičan način putem regulisanja vlage vazduha u vinskim podrumima i održavanja njegove temperature.\nFOGMASTER I ŽIVINA. Držanjem živine u prostorijama sa dobrim provetravanjem, pomaže se da se umanje pojave toplotnog stresa. Pri tome, moguće je upotrebiti i FOGMASTER sistem rashlađivanja vazduha, što je od pomoći pticama da se rashlade u dobro provetravanim prostorijama.\nADIJABATSKO HLAĐENJE SVINJA. Svinje tretirene FOGMASTER sistemom neposredno pre obroka uzimale su znatno veće količine hrane (13%) i jele su znatno duže (19%) nego svinje u ostala dva tretmana. Ovaj uticaj je, kako izgleda, posledica hlađenja svinja, čime se ublažava porast temperature koji se normalno odigrava za vreme aktivnosti svinja – konzumiranja hrane.\nIndustrijsko hlađenje i suzbijanje prašine\nFOGMASTER sistemi za suzbijanje prašine se ugrađuju u farbarama, kamenolomima, rudnicima, uređajima za drobljenje kamena, mestima na kojima se odvija gravitacioni transport trakastim transporterima, rampama za utovar kamiona, bunkerima za istovar; nadalje za suzbijanje prašine u čeličanama i fabrikama cementa, prilikom utovara i istovara brodova, u rudnicima, stovarištima kamena i uglja, u postrojenjima za reciklažu i obradu inertnih materijala.\nFOGMASTER sistemi su efikasni i kod čvrstog i kod tečnog otpada, a proces obuhvata atomizaciju hemikalija koje se neutrališu (kako bi se blokirala percepcija mirisa), apsorbere mirisa (koji modifikuju jedinjenja koja izazivaju miris) ili potpuno prirodne bio-neutralizatore (koji modifikuju prirodno razlaganje i sprečavaju formiranje mirisa putem biološke razgradnje).\nu vinskim podrumima\nna farmama i u štalama\ni suzbijanje prašine


UK IMENOVALO SPECIJALNOG IZASLANIKA ZA ZAPADNI BALKAN | Hayat.ba\nKao specijalni izaslanik premijera, ser Stuart će sarađivati sa liderima Zapadnog Balkana i drugima širom regiona, kao i sa našim saveznicima u SAD i Evropi na podršci i jačanju regionalne stabilnosti.\nNjegov rad će takođe uključivati promovisanje jakih demokratskih institucija i otvorenih društava, pomaganje u suočavanju sa ozbiljnim i organizovanim kriminalom i drugim zajedničkim sigurnosnim izazovima, i podsticanje rješavanja nasljeđenih pitanja poput ratnih zločina i nestalih lica. S tim u vezi, Ujedinjeno Kraljevstvo će takođe nastaviti da predvodi rad na unaprijeđenju rodne ravnopravnosti i implementaciji Inicijative za sprečavanje seksualnog nasilja u sukobima.\nU Bosni i Hercegovini, aktivnosti ser Stuarta će podržati rad visokog predstavnika međunarodne zajednice Christiana Schmidta, koji i dalje ima punu podršku Ujedinjenog Kraljevstva. Što se tiče Srbije i Kosova, on će sa našim partnerima raditi na podršci dijalogu Srbije i Kosova, uz posredništvo Evropske unije.\nVisoki predstavnik je upozorio da se Bosna i Hercegovina trenutno suočava sa najvećom egzistencijalnom prijetnjom svog poslijeratnog perioda i da postoji stvarna mogućnost dalje podjele i sukoba.\nZajedno sa međunarodnim partnerima, Ujedinjeno Kraljevstvo radi na rješavanju svih prijetnji stabilnosti u skladu sa Dejtonskim mirovnim sporazumom koji je podstakao teško stečeni napredak u Bosni i Hercegovini, tokom posljednjih 26 godina. Ujedinjeno Kraljevstvo takođe pomaže u suočavanju sa drugim regionalnim izazovima, uključujući podršku normalizaciji odnosa između Srbije i Kosova i borbu protiv organizovanih kriminalnih grupa. Ujedinjeno Kraljevstvo će igrati važnu ulogu, blisko sarađujući sa vladama regiona i svojim međunarodnim partnerima.\nUjedinjeno Kraljevstvo je duboko posvećeno evropskoj sigurnosti. Zapadni Balkan se suočava sa najvećom prijetnjom svojoj stabilnosti i sigurnosti u posljednje dvije decenije. Imamo dužnost da učinimo sve što možemo da očuvamo pomake postignute mirom i dijalogom – ne smijemo dozvoliti bilo kakav povratak nasilju i podjelama iz prošlosti. Veliko iskustvo i stručnost ser Stuarta će ojačati međunarodne napore da se zaštiti mir i promovišu evroatlantske integracije u ovom ključnom regionu – izjavio je premijer Boris Johnson.\nTakođer, ministrica vanjskih poslova Liz Truss je navela sljedeće:\nImenovanje ser Stuarta je jasan pokazatelj posvećenosti Ujedinjenog Kraljevstva Zapadnom Balkanu i odbrani i promociji slobode i demokratije u regionu. Radujem se produbljivanju naših ekonomskih i sigurnosnih veza sa Zapadnim Balkanom i zajedničkom radu na odvraćanju zlonamjernih aktera. Ser Stuart će imati ključnu ulogu u tom poslu.


"Na našu ponudu od sedam milijardi dinara prijavljena tražnja je 73,5 milijardi dinara. Dakle, 10 puta više", rekao je Mali.\n"Ovo vam dovoljno govori koliko se poverenje vratilo u naše finansijsko tržište, u naše finansije i ekonomsku politiku koju sprovodimo", rekao je Mali i ocenio da nam finansije u poslednjih 10 godina nikad nisu bile bolje.\nNaglasio je značaj razvoja tržišta kapitala u Srbiji i napominjući bez stabilnog i razvijenog tržišta kapitala naša ekonomija ne može da raste po stopi od pet ili šest odsto.\nZa tržište kapitala je rekao da ide uzlaznom putanjom, da je kreditni rejting Srbije napredovao u poslednje dve i po godine, i da nastojimo da dobijemo investicioni rejting do kraja godine. Očekuje do oktobra i ugovor sa Juroklir bankom, za koji kaže da je još jedan ogroman podsticaj daljoj promociji Srbije i naših hartija od vrednosti.\nKičmu daljeg razvoja vidi u javnim investicijama, i to kroz projekat "Srbija 2025" za koji je Vlada Srbije spremna da obezbedi 14 milijardi evra kako bi se domaća ekonomija dodatno "pogurala" napred.\n"Sa Svetskom bankom napravili smo novu agendu rasta. Oni smatraju da možemo da rastemo po stopi od sedam odsto u narednom periodu. Mi smo saglasni s tim. Ne možemo da rastemo ako nemamo jasno definisano i stabilno tržište kapitala koje daje mogućnost i nama i kompanijama da se povoljno zadužuju i investiraju u svoje projekte", rekao je ministar.


Pobede Zvezde i Vojvodine, bez promena u vrhu tabele\nBeta\t 19. novembra 2016. 19:00\nFudbaleri Crvene zvezde pobedili su danas u Kruševcu Napredak sa 1:0 u 16. kolu Super lige i tako sačuvali šest bodova prednosti na vrhu tabele.\nVojvodina je kod kuće pobedila Novi Pazar 3:0 i tako ostala na trećem mestu, sa istim brojem bodova kao i Partizan, ali neznatno slabijom gol razlikom. Crno-beli su ranije danas savladali Bačku sa 1:0.\nZvezda je u Kruševcu slavila golom Džona Ruisa u 69. minutu. On je ukrao loptu rivalu, izborio se za poziciji i sa oko 18 metara savladao Nikolu Petrovića. Napredak je imao dve dobre prilike da postigne gol, u 52. i 80. minutu, ali ih nije iskoristio.\nBeogradski tim je u 31. minutu ostao bez Aleksandra Lukovića, koji je posle jednog skoka nezgodno pao na ruku i ambulantnim kolima je prevezen u bolnicu.\nNapredak je ovim porazom prekinuo seriju od šest uzastopnih pobeda, ali je ostao na četvrtom mestu, sa četiri 31 bodom, četiri manje od Vojvodine i Partizana i tri više od Mladosti.\nVojvodina je na svom terenu bila sigurna protiv Novog Pazara. Golove su postigli Aleksandar Paločević u 8, Filip Malbašić u 75. i Dejan Meleg u 79. minutu utakmice. Novosadski crveno-beli su i posle trećeg gola nastavili da napadaju i stvaraju šanse, ali nisu postigli i četvrti pogodak.\nNovi Pazar je ostao na 14. mestu, sa 12 osvojenih bodova.


Zelenović: Oko Vučića se steže obruč – Podrinske\nGradonačelnik Šapca Nebojša Zelenović izjavio je da se oko predsednika Srbije i Srpske napredne stranke Aleksandra Vućića „steže obruč“, kao i da se na protestima traži samo jedno – da izbori u Srbiji budu pošteni.\n„Više ne može da prevari ni strance, tu je sve potpuno jasno. Nema šanse da budu održani izbori a da ne budu pošteni. Siguran sam u to jer smo mi sad u jednoj tako dramatično važnoj tački u kojoj ko zna šta može da se desi“, rekao je Zelenović koji je i gradonačelnik Šapca, za novi broj nedeljnika Vreme.\nPrema njegovim rečima, „da li će to biti kad neko ponovo, kao u onom Toplom Dolu, za cevi planinske reke i li se neko s nekim zakači zbog nepravde na pijaci, ili da dočekamo 4. novembar da vidimo da li je Siniša Mali plagijator ili nije“.\n„Sve može da bude iskra koja će zapaliti vatru. Mislim da je to svima jasno“, rekao je Zelenović.\nOn je rekao da ne očekuje da ova vlast nekakvim magičnim štapićem počne da gradi institucije „koje je za sedam godina uspela da uništi“.\n„Ovo nije stvar koja se tiče njih, da se oni pitaju, oni ne bi ništa uradili i bilo bi, može biti, samo gore od ovoga. Govorim o dva procesa koji se sad dešavaju u Srbiji i koji će ih nužno naterati da se to uradi“, rekao je Zelenović.\nPrvi je, kako je objasnio, što su krenuli protesti po Srbiji od decembra prošle godine i koji još traju, a „mi smo kroz taj proces uspeli da od različitih zahteva, a bilo ih je stotine, dođemo do samo jednog: da se u Srbiji slobodno glasa“. „To je jedini zahtev koji traži ona Srbija koja protestvuje“, naglasio je Zelenović.\n„Sve je potpuno jasno: ovakvi izbori, bez učešća opozicije i bez učešća milion i po glasača neće sutra moći da dovedu legitimne predstavnike građana koji će moći o bilo čemu ozbiljnom da odluče. Pa ni o Kosovu. A to je tema nad temama, koja najviše zaokuplja predstavnike Evropske unije i Sjedinjenih Američkih Država“, naglasio je Zelenović.\n(N1, Zajedno za Srbiju, Savez za Srbiju)